COVAX tawlrelmi Covid 19 dokhamsii ngah tu ding ram harsa 92 ah Myanmar ram tel ve | Falam Online Media\nCOVAX tawlrelmi Covid 19 dokhamsii ngah tu ding ram harsa 92 ah Myanmar ram tel ve\n2021 kum sung ah medium-income harsa deuh ram 92 hrang ah alak lole manolten Covid 19 dokhamsii zemsuak ding timi thuthangṭha cu WHO in September thla ah a phuang ih cumi ram 92 sungah Myanmar ram khal a telve tiah kan ram Harhdamnak le Lehpannakzung ih ṭuanvonei Dr. Khin Khin Kyi in a sim.\nCovid 19 dokhamsii cu WHO le Leitlun ram tamzet ih ṭanpinak thawn COVAX timi pawlkom in a tawlrel lai ih tumtah vekin an hlawhtling a si le an suah dingmi Covid 19 dokhamsii cun leitlun mipum zaṭek 64% hrang a deih ding tiah Business-standard media in a tarlang.\nCOVAX tawlrelmi Covid 19 dokhamsii a suak thei tikih Myanmar ram covo pawl cu Covid 19 thawn pehpar mi hrang ih pumpeawtu ramsung hnaṭuan pawl hrang ah hmaisabik, pahnihnak ah kum upa pawl le pathumnak ah cakvaklo nat dang nei pawl ti`n a dotdot ten co u an pek tum thu theih a si.\nOctober 9 tiang, Myanmar ramsung ah Covid 19 mina 23960 hmuhsuah a si zo ih mithi 566 le damsal 6738 an um a si.\n← Mi theih tuk lo mi John Winston Lennon thuanthu tawi\n63,000 Kyats luan man Halloween costume Lei Duh Tu An Tam – Reddit →\nRalring : Myanmar telin Asia ram pawl ah Ralhraang thihcilh bombpuahnak a suak thei


Leviticus 2 | Laicianghlim (The Holy Bible)\n1Cen mi pakhat in Bawipa hnenah rong hlu fangin a hluhnak rong khiah sangvut nawi i tu seh. Cia sangvut vumah thau burh tu selai frankinsens khai dah tu seh. 2Aaron fate phungki hnenah kawih tu seh. Ciafangin a fa pakhat in cia sangvut khiah thau le frankinsens kawmin a kut dim in lang tu selai hihhnak tuhin cia phungki pa in awlta vumah tai tu seh. Cia khiah mei ai taihnak a hlu i ai Bawipa hnenah a rimhmui a hlu i. 3A vaalhnak sangvut khiah Aaron le a fate in ping tu seh. Cia khiah Bawipa hnenah mei ai taihnak a cianghlim ber a hlu i.\n4Cen lungthu songai emhnak rong hluhnak khiah hlu tuhin kawih lesikhaw, col tel lo thau thawn rawihhnak sangvut nawi ihlahle col tel lo thau thawn rawihhnak sangreu i tu seh. 5Ikhalselai na hluhnak rong khiah ukang songai emhnak ilekhaw col tel lo thau thawn rawihhnak sangvut nawi i tu selai 6a cik niuniu in khan tu sio lai thau burh tu. Cia khiah a hlu rong i.\n7Cen na hluhnak rong khiah ukang sin ai emhnak ilekhaw sangvut nawi le thau thawn rawihhnak i tu seh. 8Hete thawn ai emhnakte rong khiah Bawipa hnenah kawih in hlu tuh i si. Phungki hnenah na kawih fangin phungki pa in awlta hnenah kawih tu seh. 9Cia fangin phungki pa in hihhnak tuhin a tlawmniu lang tu selai awlta vumah tai tu seh. Cia khiah mei thawn taihnak a hlu i ai BAWIPA hnenah a rimhmui a hlu i. 10A vaalhnak rong khiah Aaron le a fate in ping tuh i.\n11BAWIPA hnenah a hlu tuhin ning kawihhnak rong khiah col rawih tuh lo i si. Ziangmanti fangin BAWIPA hnenah mei thawn taihnak ning hlu fangin col le khoitilu khai tai tuh lo i si. 12Cen thingthai hlu dan thu ah thingthai khiah BAWIPA hnenah hlu tuu-ih. Ikhalselai rimhmui tuhin awlta vumah tai tuh lo i si. 13Cen ning hluhnak rong hmuah khiah ci rawih tuu-ih. Ning Pathian thawn thukham dunhnak ci khiah ning hluhnak rong ah telh lo in um mah ih. Ning hluhnak hmuah hmuah khiah ci telh tuh i si.\n14Cen ning rongthar a hmasaber khiah Bawipa hnenah hlu leisikhaw, a pum lailo rongthar a hmasaber khiah mei in em in hlu tuh i si. 15Cen cia rong vumah thau burh tu i lai frankincense khiah a vumah dah tuu-ih. Cia khiah rong hluhnak i. 16Ciafang in phungki pa in rong a hrekkhat khiah thau a hrekkhat le frankinsens thawn BAWIPA hnenah mei thawn tai in hihhnak tuhin hlu tu seh.


Chin Raltlan Pawl Columbus Ah Umhmun Khuar - Chinland Today Media\nChin Raltlan Pawl Columbus Ah Umhmun Khuar\nNovember 15, 2012 3:18 am·0 comments\nColumbus khawpi hi U.S. Ohio State ih Khawpibik le a tumbik a si. Kan dung 2008 ihsin tukum tiang kan zohsal ahcun Columbus peng hi Ohio ih a lutmi kan rammi raltlan pawl (Chin raltlan pawl tel in) a lakluh tambiktu a pahnihnak khawpi a si. A tambik cu Akron khawpi a si ih, Ohio State ih a pangatnak a tumbik khawpi a si. Ohio ih a lutmi kan rammi raltlan pawl tarlang sehla: 1. Akron-534, 2. Columbus-304, 3. Cleveland-303, 4. Lakewood-118, 5. Cincinnati-35, 6. Cuyahoga Falls-16, 7. Dublin-13, 8. Dayton-8, 9. Maineville-1, zate kom in 1,332 an si. Hihi United Nations refugee agency ih tarlang vekin a si.\nCun Columbus peng cun atu ahcun ṭonglettu pahnih a nei thlang. Asinan, mipi an tam tuk ruangah a daih-aw thei cuang hrih lo thu Ed Kennedy in a sim. Amah cu Thlanglam-Nitlaknaklam ih tlawng pawlah English hi tappi ṭong ṭheh ih thiam ding timi tumtahnak thawn ca zirhnak ih coodinator a si. Anih cun Columbus peng ah Eng-Kawl-Chin ṭong a thiamkimtu ṭonglettu pahnih cu kan ṭul hrimhrim a si ti’n ruahnak a pek. Angie Plummer cun Chin raltlan tampi cu Malaysia ram Kuala Lumpur ihsin an ra thleng. Chin pawl cun an umnak an khua le an ram suahsan in an tlan. Ziangahtile an ram uktu ralkap pawl cun an khua pawl an siatsuah ih, hna ṭuan harsa le hnaṭuan khung cu an tuanter, cun ralkap lut khal an fial tiin a sim. Columbus ih raltlan community le ramsung lut zohfeltu pawl (Community Refugee and Immigration Services) in Columbus ahhin 137 Chins since October 2007, ihsin thokin Chin 137 pawl cu a hmaisabik ah an um tiin Executive Director Angie Plummer cun a sim.\nUN raltlan agency in tukum January ihsin June tiang kan ram raltlan 8562 pawl cu U.S. ah an ra lut. Cuticun Chin pawl tel in Ohio ah 2008 ihsin thokin tukum tiang mipum 1300 cu an ra lut zo. Kan rammi raltlan pawl tambiknak cu Indianapolis a si. Elaisa Vahnie, Indianapolis ih Burmese-American Community Institute ih an director, in Indianapolis ah ramdang ihsin raltlan 3909 an lut ih, a ra ṭhawn le a ra vaithartu pawl thawn cun 9000 hrawng cu an um zo. Cumi lakah Chin raltlan pawl cu 6400 hnakih tam an um tiin a sim.\nChin-mi le Lungrualnak\nAmerica ih Pathian Zumlotu Pawlin TV Broadcast Tuah Thlang


Mrs. DC America Ngahtu China Fala – Meifar\nJune 7, 2021 admin Leitlun 0\nTulai US ramsung ah Asian miphun hmuhsuamnak a nasa zet, cuvek lakah Chinese-American fala in Mrs. DC America zuamawknak ah a pakhatnak a ngah cu thilmak zet a si. Kum 19 hnuah Asian miphun in an ngah a veikhatnak a si.\nMrs. DC America zuamawknak cu May 1, 2021 ah Washington, D.C. ah an nei. Tulai Covid-19 ruangah mipi um loin an tuah ih online sungah an zuamaw.\nCutin fala Anchyi Wei in Mrs. DC America ah a pakhatnak a ngah, Anchyi Wei cu China, Taiwan mi a si ih kum 9 a tiah USA ramah an vai.\nA pakhatnak ngahtu cu D.C aiawh an si dingih November thla ih an tuah dingmi rampi mimawi zuamawknak khalah a tel ding. Mrs. DC America rak ngah hmaisabiktu Asian mi cu Chinese/Japanese-American fala Chiann Fan Gibson a si, 2002 kum ah arak ngah.\nChiann Fan Gibson cu Japan ram ih piang a si ih a nulepa cu Taiwan mi an si, 1986 kum ah US milesa sinak an ngah. Mrs. DC America ngahtu Anchyi Wei in “Tulai Asian miphun hmuhsuamnak a nasa tuk ruangah ka beidong, miphun thleihrannak um nawn lo dingin ka do ding” a ti.\nUS Ah Nulepa Cawmtu Asian Fala An Kap That


US : January 20 hrang Inauguration rehearsal an tuah lai ah Kangmei suak | Falam Online Media\nJanuary 20 ih tuah dingmi US President thuneihnak hlanaw ni hrang rehearsal an tuah rero lai ah inn neilo pawl buuk saknak hmun in kangmei a suak ruangah ralrin nakah ti`n an cawl ih Capitol innpi ṭhen cu an phit thluh.\nAsinan, U.S. Secret Service in mipi hrang ah ṭihnung mi a si lo, Khang hrimmi khal a si lo ih kangmei suak hnu reilote ah meithat pawl in mei an phal lohli thei tiah an tarlang.\nHih thuthawn pehpar in Inauguration rehearsal ih telvetu mipakhat cun “January 6 ih buainak in mipi siseh, cozah lam khal siseh kan lung in rap hrih lai. Curuangah meisakhu a suak veten ralrinnakah ti`n Inauguration rehearsal cu kan cawl lawk. Capitol innṭhen cu lockdown an tuah cih hngalh ih hmun him nakah tlan lohli dingin darkhiing an tum” tiah AQT media hnen ah asim.\nMeikang cu Capitol innpi thawn pengkhat zik hlatnak hmun hrawng in a suak ih meisakhu cu Inauguration rehearsal an tuahnak khal in a lang ban. Curuangah buainak suak a si pangah ti`n ralrin nakah rehearsal an tuah mi cu zaanlam nazi 5 hrawng ah an cawl.\nUS President thuneihnak hlanaw ni hrang timtuah ti sinnak an nei nakah US President thar ding Joe Biden le VIP mikhual ding pawl an tel lo tiah AP in a tarlang a si.\nUS President thuneihnak hlanawni cu January 20 sun hnu ah an tuah dingih cuih puai ah tolai US President Donald John Trump a tel thei tumlo a si.\n← Sahara Neelrawn Ramcaar ah Vur a tla ciamco\nUS : Journalists pawl khal January 20 hrang timlamnak an nei thok →


Ṭulsammi a um ruangah Falam Innhmun Dilnak Form leitu Paisa fai in an khirh saal | Falam Online Media\nṬulsammi a um ruangah Falam Innhmun Dilnak Form leitu Paisa fai in an khirh saal\nFalam khuapi karh project ih innhmun phuan tharmi 247 hrangah Aug 17 ihsin dilnak form pawl cu pakhat ah Ks. 5000/- in an zuar na`n tawlreldan ah ṭulsammi pawl a um hrih ruangah innhmun dilnak form pawl cu an zuar peh nawn lo ding tiah theih a si.\nZuar peh nawn lo lawng siloin, Aug 17 ih form a leitu pawl zate hnen ah sumpai an khirh thluh saal dingih form thar tuahsaal hnu ah an zuar leh ding ti`n ṭuanvo nei pakhat in a sim.\nFalam vuanthok bawi AD Pu Ca Awi cun, “hih khuapi karh tuah thu ah main committee a um ih cumi theihpinak loin form pawl zuar ih duhduh in zuar mai ding a si lo. Hnaṭuan timi cu fumfe te`n tawlrel hnu ah lehhnu ih thubuai um lo dingin ralring te`n ṭuan dingmi a si.”\n“Hih thu ah, ṭuanvo neitu pawl ih thiehpinak tel loin innhmun dilnak form pawl tuah le zuarmi hi ralrin ṭulmi a si. Falam peng sung ahcun uknak lam ah DC hi a tumbik mi a siih amai` nemhngetnak tel in hnaṭuan ding sawn a si” tiah a sim.\nFalam khua nu/pa hotu Pu Hrang Lawm cun, “hih thu ah Chin ramkulh cozah ih nemhngetmi hmunhma pek committee a um na`n kannih Falam khua nu/pa le Municipal zung pawl kom aw in hnaṭuan tawlrel zamrang dingah Adhoc committee te kan tuah ih thuhla umdan simtheihtu dingah kan tuah menmi a si.”\n“Kanmah te`n Committee thar kan dinmi a si lo. Hnaṭuan dan pawl zamrang ding le tluang te`n tuah suak lohli theinak dingah Falam uktu pawl hnen thuhla putso ding le Chin ramkulh cozah ih nemhngetmi pawl ṭuansuak lohli theinak dingah bawm theitu si dingin kan tuahmi a si” a ti.\nTui` thuhla umdan cu acozah ṭuanvo neitu pawl tel loin Falam khua nu/pa le Municipal zung kom aw ih innhmun dilnak ca tuahmi cu official a si thei hrih lo ruangah ṭuanvo neitu pawl ih relcatnak thawn dilnak ca pawl tuah saal in hih khuapi karh project ih committee rori in innhmun dilnak form pawl an tuah leh ding tiah theih a si.\nCinmual veng le Tlanglo veng ah innhmun thar phorhsuah mi 247 a um ih Adhoc committee cun Falam khuasung ih um pastor pension pawl, Falam khuasung ih acozah hnaṭuantu pension innhlang pawl, Falam khuasung ih innhlang pawl, Falam peng sungih acozah hnaṭuantu le mipi pawl ti`n co-uu pek ding timi khal zohfel saal a si dingih ṭuanvo neitu committee ih tifel hnu ah innhmun dilnak form pawl zuar a si leh ding a si.\n← HnamTenau tiih Hmuhsuam awnak pawl hi Bansan a cu zo\nFalam in Mithi retnak Vurkuang Kan Nei Thlang →\nCDF – Hakha in Traffic palik bawi 3 telin Dalan 4 an kai


Snak The Ripper feat. Onyx (Fr... -'Vandalize Shit'Rhymefest -'Give It To Me'Evidence (of Dilated Peoples &... -'Chase The Clouds Away'N.B.S. & Snowgoons feat. Reks ... -'B.A.R.S' Narrow Results by:Category< All CategoriesAll Music VideosNewer Music Videos (2)LetterAll Letters# A B C D E F G H I J K L M N O P Q R S T U V W X Y Z LabelAll LabelsiHipHop Distribution (2)Director< All DirectorsGRVTYVideo QualityWEEKLY COUPONS (details)JOIN EMAIL LIST Get the FREE weekly email updatefrom the most trustedUnderground Hip Hop site!Sort by * Newest VideosArtist: A To ZCommentsViewsTop RatedPage 1 of 1 (2 Videos Found)Page: 13:06Jet Life (Trademark Da Skydiver (aka Trademark Da $kydiver) & Young Roddy) - 'Welcome'(Music Video)Released: Apr 1, 2013Views: 1,005Label: iHipHop DistributionSong Producer: Cookin SoulVideo Director: GRVTYRating: (3 Stars) (1 Comment)


Karen Martyr Day Tuah - Chinland Today Media\nKaren Martyr Day Tuah\nAugust 13, 2013 5:07 pm·0 comments\nKaren Martyr Day cu August 12 ni ah, Karen ramkulh Tantaungyi peng sungih Yethulay khua ah an tuah. Himi hi kum 63 a reizomi Karen hruaitu Saw Ba U Gyi ih thih ni an suhlawihnak a si ih, atu hi a voi 1nak an tuahnak a si.\nKaren hruaitu Saw Ba U Gyi hi 1950 kum August 12 ni ah Karen ramkulh Kawkareik khua ah a rak thi ih, cumi a thih ni cu Karen Martyr Day, tiin tuih kum ah an tuah thok. An tuahnak cu Tantaung khua ah a si.\nHimi hi Karen Zalennak Ralkap pawl hohanak ih tuahmi a si. An hruaitu le a kuttlang ralkap pawl hngilhlonak ih an tuahmi a si. Himi ni ah Karen Miphun Pawlkom ihsin Gen. Mu Tu ih siman pekmi capi siarnak, Karen Zalennak Ralkap pawl ih hmailam an fehdan ding mipi theihternak, a rak thihsantu an hruaitu Saw Ba U Gyi le a thimi a ralkap pawl hrang zunngaihpar peknak, riahsiatnak langternak ah a teltu zatein minute 1 sung daitein dinnak, timi pawl an tuah.\nPagu pengpi ihsin Karen Miphun Vuanci cun, “Miphun zatein thuanthu ih duhawknak tete a um theu. Cumi lakih a thupibik cu, mai miphun thangso dingin zuam hi a si,” tiin a sim. Himi ni ah mipi 3,000 lai an tel thei ih, acozahlam uktu khal an sawm nain, a telpi hai lo, tiin an sim.\nTachileik Ah Lungmolh Sii Kai Ngah\nKalaywa-Tamu Karlak Lilawn 71 Sak Ding\nMipumsiarnak Tuah Thluh Hnu Lawngah Miphun Cazin Rem Siang Ding\nJuly 19 Hngilhlonak\nRampi Mipumsiarnak Ih Code Numbat Tlangparmi In Duh Lo\nAuthor: Henry Mang


US Cozah in Min Aung Hlaing le ho kutthlak thei danding tawlrel – Dr. Rodinga | Falam Online Media\nUS Cozah in Min Aung Hlaing le ho kutthlak thei danding tawlrel – Dr. Rodinga\nUS cozah (President; Secretary of State; Secretary of defense) in Sr. Gen. Min Aung Hlaing le ralkap pawl hremthei/kutthlakthei danding a tawlrel tiah theih a si.\nHmalaknak nei thei danding tawlrelnak (Resolution) cu Senator Ben Carding (Maryland State) le Senator Todd Young (Indiana State) in USA Congress (Parliament) ah rorelnak nei dingin an tawlrel tiah theih a si ih USA Senate “Foreign Relation Committee” ah Agenda thehlut zang an tum a si.\nSenate Foreign Relation Committee ah hin Democrat 11, Republican 11 ti`n Senator 22 an tel ih, cumi ah US Senator miropi Ted Cruz; Rand Paul; Romney; Marcos Rubio; Tim Kaine tvk pawl khal an tel a si.\nSenate Foreign Relation Committee in Resolution an pass a si le (an pass ding zum a um) US Senate Session ah an phurlut bet dingih Senator 100 in rorelnak an nei bet ding. (Senate khal ah an pass tengteng ding tiah zumnak a um)\nIndiana State Senator Todd Young hi ka telnak BACI (Burmese American Community Institute) ah a ra ṭheu ih atu Resolution an thehlut dingmi thuthawn pehpar in Burma politic leh ramsung thuthang thar pawl cu BACI hnen ah a ra lak ṭheu a si.\nU.S. Senate Bill on Burma “Resolution”\n← Mandalay le Yangon hmun ṭhenkhat ah Martial Law an phuang\nMyanmar ih Bel-khuang tum Revolution le Estonia ih Hlasak Revolution – Pu Thawm Mang →\nAtufang Kalaymyo kiangkap thawmvang le dinhmun\nJune 10, 2021 June 10, 2021 Ni Hnem Sung 0\nKawlram Online banking services hmangtu ṭhenkhat him lo


Democracy 2 | VCTH\nHome » Cahram » Theihkauhnak » Democracy 2\nBy vcth on January 25, 2014.\nMitamsawn ih Thuneihnak leh Mimal pianpi canpual (Covo)\nMitamsawn ih thuneihnak kan vun rel hnu ah mimal humhimnak leh mimalsawn ih neihmi canpual pawl humhim asi vun ti hi a kalhaw mi thil a bang. Sihman sehla, thungai zet ih kan vun zoh asile hi pahnih hi democracy hmangtu kumpi ih an hrampi kai hngettu zin le dan asi sawn.\nMitamsawn ih thuneihnak timi cu kumpi tuahṭhatnak leh senpi vantlang hrang ih thuthluknak tuah asi tikah mitamsawn ih duhnak vekin tuah mi ti can asi. Mi nekrawknak, hremphah ih ukawknak, asilo. Ziangah ti le, mitam sawn in mimalsawn tlun ah siseh, milian in mifarah tlun ah siseh, micak in mi caklo tlun ah siseh tvk… a/an duhduh ih hrem theinak (rights) an nei lo. Democracy ah zo vek mibuur um khawm, milian sungkua, cozah hnaṭuan, tvp in mimalsawn leh mifarah, zonzai pawl ih canpual leh zalennak pawl cu laksak theih asilo.\nCuih hlei ah, hnam fate ruangah siseh, biaknak dang lam ruangah siseh, umnak khuaram dang ruangah siseh, sumsaw neih mal asilo le farah ruangah siseh, Cozah hnaṭuan lo ruangah siseh, mimalsawn an si khal le zo vek cozah, mitamsawn, milian, micak leh hrilawknak ih thlantlinmi (Cozah kai lai) pawl khal in, an neih mi milai canpual cu laksak thei an silo.\nMilai pianpi canpual cu len ruang leh cah ruangah neih asilo ih zovek milai khal in an neih mi asi sawn ti hi democracy ukawknak cun a fehpi mi asi.\nMilai pianpi canpual timi umzia cu, duhnak vek ih sim leh phuang theinak, zalen zetin mai duh mi sakhua biak theinak, mai duh mi zumtheinak leh rualrante’n dan hnuai ih kilhimawknak, pawlkom din theinak, duhlo khal le duhlonak lang ter theinak leh zo vek milai khal a mai duhmi tuahṭuan theinak pawl cu hih (democratic government) uknak hnuai ah zalen zetin tuah thei din thei tinak asi.\nMimal tete khal in an canpual leh si-nak hrang ah kumpi in za ah za a dinpi ding asi timi an zum a ṭul. Cu hnu lawngah cozah thuthawn pehpar in tel duhnak thinlung, telṭulnak san, tel theinak caanṭha hawl duhnak, an nei ding a si.\nDemocracies pawl cun mimalsawn ih an hnam sinak, nunphung leh calai leh mimal ruahnak, zalen zetin sakhua biaknak pawl an nei theinak dingah humhalh sak hi an ṭuanvo tumpi asi timi hi an fehpi fawn.\nZiang ruangah tile, hnam fate pawl ih, miphun sinak, dan le dun an neihmi pawl, danglamnak tete an neih mi pawl hin acozah pi hrang ah hnget tertu leh cahnak sawn asi ti a pom sak ih hlei ah hih hnam nauta pawlkom hin rampi cahnak hrang ah siattertu silo in tungding tu sawn ti ah a ruat.\nDemocracy uknak dan vekin zawiawi awknak, thuel awknak, leh mai duhzawng ih thil a fehlo can ih ṭhumawk theinak pawl hin a tlun ih kan simmi mitamsawn thuneihnak leh mimal canpual pawl cu a khaikhawm asi.


Australia Acozah In Chin (Hakha) Calai Zirnak Tlawng Onnak Nei - Chinland Today Media\nAustralia Acozah In Chin (Hakha) Calai Zirnak Tlawng Onnak Nei\nJune 24, 2012 11:26 am·8 comments\nVictorian School of Languages cun Australia, Melbourne ih Chin (Hakha) calai zirnak tlawnginn hmun thar onnak cu 23th July, 2011 ah Croydon Secondary tlawng inn ah an nei. Hi cazirnak tlawnginn hmun thar onnak ah cathiampawl le tlawngkai tha pawl lawmman peknak khal neih cih a si.\nTlawngta nauhak 100 lenglo in zarhte ni tinte in zirnak an nei ringring ih tlawng zirhtu saya 5 neiin, phun 1 -10 tiang zirh rero a si. Hi, Chin (Hakha) calai zirnak tlawng thar an onnak hmun hi Melbourne ih nisuahnaklam Chin-mi um tambiknak hmun a si.\n‘Australian Chin Community (ACC) ahlan ih The Hornbill Chin Association tiih kawh mi pawl ih hmalaknak in 2009 ihsin zir thei dingin hmalaknak nasa zet an neiih cutin 2010 February thla ihsin hi cazirnak hi hram kan rak thok a si’ tiin Chin (Hakha) calai phun 9-10 zirhtu Saya Lailen cun a sim.\nHi, an zir dingmi ca course/curriculum pawl khal Chin Association for Christian Communication (CACC) pawl ih bomnak in phun 1 -12 tiang bu kimte in tuah fel a siih Australia acozah khal cun apom pi. Culawngsilo in, zirhtu sazapawl khal Victorian Institute of Teaching (VIT) pawl in an lak sak cih.\nHi Chin (Hakha) calai zirnak tlawng hi tlawng menmen siloin acozah Victorian Government hnuai ih um Ministry of Education and Early Childhood pawl ih pommi a si. Saya Lailen cun phun 11 le 12 ih zir thei ding tiangin hmalaknak kan nei rero ti khal cun a sim tel cih.\nMelbourne ah Chin (Hakha) tlawng cazirnak hi hmun hnih ah an neiih nisuahnak Croydon Center le nitlaknak lam Sunshine Centre pawl ah zirnak an nei.\nRev Run Cung Mang says:\non June 25, 2012 at 2:55 am\nKan UNAU pawl cu an va ti ttha ve, dawt an um nasa si.\nKannih hmuah … kannih hmuah…..hmmmmmm………\nZiangtik tiang si maw kan ………………….. hrih ding…………………\nCung Khuanu in lai in rel sak zaang hram seh law…………………\non June 26, 2012 at 6:35 am\nHnam dang pawl cu hiti an si ko!\nKannih cu Mah sung rori khal ah do-aw ?eng?eng, ?hansoh cu a hla tuk.\nThiam-awter le thei-awte kan tam tuk nan, a taktak ah zianghman si cuang si lo.\nFalam pawl hi cu………\nKan lungawipi sawn ding tin keicun, ka hmu. Mipum khalin, an um nakah an tamih, a ttawnghmangtu khal an tam sisi. Falam pawl khal Canada ah cun, tlawngah kan calai an zir ve rero ko.\nKan zuam natsat cu a ttul. Thanaulo ten,…\nU nau pawl ziang ah hi ti vek men ah kan buai. Kan ca lai in khui ah mah a hmang tang kai thei tak tak lo hi thei sawn ding asi. Kan mah le kan tawk zawn ten kan siar thei le kan ngan thei hi a thu sawn ko.\nKawl ram pi ca hman ah kan kawl ram sung bak ah hman a thei cuang lo. Kan lai tang tlang kan mah le hman te nau hnen lawng ah hman theih mi asi. hi hnak in mi rang le kawl le kan mah tawk te ciar ih ca kan nei mi hi duh tawk ding asi sawn lo maw.\nMi zo pawl hman an ca hi MA tiang azir hman seh la an mah mozo ram bak ah a dang ram ah cun atang kai tuh cuang in a lang cuag lo. Kei ka hmuh dan ah cun narrow minded [hmuh nak te nau] nei tu pawl ih thil ti dan asi sawn ti ka hmu.\non June 27, 2012 at 7:01 am\nMino nang le kei in ttuan vo tumpi kan nei.\nTu ih sin ttan kan lak tlang ah cun a tlai hrih lo.\nLeilung pumpi ih thei pi mi Calai nei tu khal kan si leh ko ding.\nA tlai hrih lo.\nAn ti tha na sa.Cozah lung kim pi ih hi tluk thil an ti thei cu an tawk law law si ko, (Chinmi din hmun in).An ca zirmi kha cozah ih ca tuah mi laica in an let maw, an mah ten chinca zir ding an tuah ha si ke? Ziang vek ha a sung thu an zirmi a si ke?Thei fel kan um pang maw? Thangso vi vo hram hai seuh.\non July 3, 2012 at 6:22 am\nA lungawi um nasa… Unau pawl an ti tha riai.\nChin tong le ca hi ziangtong a va si khalle a thansoh ahcun lungawi um tuk.\nZo khalin kan tong hlo lo ding lawng silo in thangso sinsin ding in tuan vo kan nei.\nKan tuanvo cio kan neh ding a thupi ti ah ka ruat.\nRo Khar Thang says:\non July 3, 2012 at 9:14 am\nUSA lamah Falam mi thawngli (4000) hnak ih tam kan um ti ah an rawn phuang rero ih, Falam mibur um tam biknak Indinapolis lam ah tla kan FALAM ca zirnak hrang Acozah ih theihpi tlak le pom mi um thei dingah rak tawlrel ve haisehla; a tha zet ding.\nHaka unau pawl ih cangvai dan hi kan Falam mi ramleng/ramsung ih um pawl hrangah, Zuamnak Aw (challenge) si thei hram seh.


Suu Kyi Le 88 Generation Tlawngta Pawl Tawngaw - Chinland Today Media\nJanuary 25, 2012 12:08 pm·1 comment\nThawnginn ihsin kan dungnaite ih suah asimi ramthukhel ruangih thawngtla 88 generation tlawngta hruaitu pawl le Suu Kyi cu January 24, tlawngkai nihnih ah Suu Kyi umnak inn ih tawnawknak an neih thu thuthangca in a tarlang.\nKawlram cozah in caan reipi sung thawn a rak thlakmi 88 generation tlawngta hruaitu thenkhat pawl cu mani tlailam nazi 6:00pm ah Suu Kyi cennak hmun ah kum 20 sungih a veikhanak hrang tawngaw in ram thuhla rel khawmnak an nei.\nHi tawnawknak ah Kawlram mipi theih lar zetmi 88 generation tlawngta hruaitu Min Ko Nein, Ko Hnge Chuai, Ko Ko Gyi, Ko Hmiah Aye, Ko Jemi, Ko Pa Hngeih Thuan, Ko An Buai Chawm Ko Choo Puing le Ko Awng Tu pawl an tel ih rawleikhawmnak khal an nei cih a si.\n88 Generation tlawngta huraitu Ko Min Nei cun 88 generation tlangta pawl cun Suu Kyi cu a tul dan ih zir in bawmnak pe ding ah timlamnak an nei cia thu le Suu Kyi cu ziangkim a tuah dingmi ah a lam ih an tan ding thu a rel.\nKo Min Nei cun, “ Kan ram thuhla ah Suu Kyi lawng buaiter rero ding kan si lo. A nih vek ih mi pawimawh le miropi kan nei hi a lungawi um tuk. Bawm theinak kan neih cincin cu kan nih pawl in kan bawm ding. Kan dungih thuthanglatu pawl kawmnak kan neih tum khal ah hi thu cu fiang zet in kan rel zo. Cuvek thu kan relmi pawl cu Suu Kyi amah rori khal in a lungkim zawng a si ti kan thei. Tu’itum kan tawawknak hi cu lung a hmui in a lungai um hleice ka ti. Kan nelawk phah ih ram thu khal ah hmalak vivo dan ding tampi kan rel khawm rungah hmasawnnak kan neih thei khal ka beisei. Suu Kyi thawn kan tawnawk hi sungkua tawnawk vek in kan nuamaw. Ram thukhel kan si ruangih thawn kan rak tlak dan pawl kan ruah aw leh ih kan nuamaw zet.” tiah a rel bet.\nKo Min Nei cun hmailam khal ah Suu Kyi thawn tawnaw in ram thuhla rel khawmnak an neih vivo ding thu le theitawk ih Suu Kyi bawm ding in 88 generation tlawngta pawl cu an um ringring din thu khal a rel tel bet.\nAmerica Diplomat 2 Kawlram Ah Feh Ding!\non January 25, 2012 at 1:19 pm\nManhlap tuk deuh in ngan mi si maw?\nSalai zilthli lo bangin cafangkom sual tam nawn a um.\nAsinan keimah te’n a rem zawngin ka siar suak ngah ko.\nNan ti ttha thei nasa.


MAI TILZANG CUM - Hre Mang\nMAI TILZANG CUM\nMi pakhatkhat lole mibur pakhatkhat in thiltha sawn a hring suak hmang ding tiah ruahsannak thawn midang pakhatkhat maw mibur parah thil an tuah, tongkam an thlak mi in voi tampi cu a linglet in an hrangah thilthalo sawn a rahsuak lole arah suakmi cu an hrang siatnak sawn, an tumtah mi lamzin kham tu sawn ah a cang tikah lai mi in cuvek tuahnak cu “Mai Tilzang Cum” tiah an ti. Mirang khalin cuvek thawn a san a bangrep mi tongkamtawi an nei ve, “soldier shooting one’s own shoes” (ralkap mai ke kap) tiah an rak ti theu. Kan ram milesa pawl hin cuvek tuah mi tla an nei pang maw, an neih pang thei mi a um maw? Lai tongkam tawi thei fiang duhtu pawl hrangah tathimnak thawn simfiang hnik uhsi.\nHivekin thil a cang theunak san cu ziang ruangah a tam bik ti asile ruahnak tlaksamnak ruangah an tuah mi in ziang a rahsuak ding timi ruat ban lo tikah asi duh theu. “Mai tilzang cum” timi tongfang hi a hnuailam tahthimnak pawl thawn simfiang hnik uhsi.\nLaimi peng khat le pangkhat karlak thu ah;\nHakha pawlin Falam pawl siatnak an tuah ih an ho tu an do, an milesa an vel an thawi, Falam misa ziangsiar loin falam peng misa pawl thinnatnak an tuah asile an tuah mi cu ziang thawn a bang ti asile,\nTidim pawlin kanmah Zomi tiah laimi le Chin mi phundang pawl kawp duh loin anmah te an lahran aw ih ‘Zomi’ ti aw lo pohpoh an hua theh asile ziang thawn a bang aw?\nMatu le thlanglam laitlang misa pawl in “saklam Chin pawl thu nan duh tuk nanmah le nanmah lawng nan ngaisang aw aw ih midang ziang nan siar lo ruangah kan lo kawp thei nawn lo” an ti asile ziang thawn a bang aw ding?\nFalam peng misa lakah,\nHrin fatete karlakah;\nHualngo, Zahau, Sim, Zanniat, tvp tiah a hran tete mai hrin mai hrin lawng an kawm aw aw ih mai hrin lenglam misa pawl kha an dodal, an rem lo, an eltai, an engtai aw aw asile ziang thawn a bang aw?\nHualngo pawlin “kannih cu Mizo kan si” tiah anmah te an lahran aw aw ih falam peng misa dang pawl, duhlian tong hmang lo pawl an dodal, an pawlkom duh lo asile ziang thawn a bang aw?\nZahau pawl an puar pok ih “kanmah zahau lalfa lo cu” an ti ih midang ziangah an siarlo, an puarthau, an hngal, asile ziang thawn a bang aw aw?\nSim pawl an mah te an lahran aw aw ih “kanmah simhrin fahiang te lo cu” an ti ih Zahau le hualngo, zanniat, tvp hrin dang fate pawl an eltai, an rem lo, anmah te lawng an um hlethlo asile ziangthawn a bang aw?\nZanniat pawl anmah te an kawm khawm aw hlethlo ih “nangmah neih hla” ti ah anmah zanniat misa lo pohpoh cu ziang an siar lo ih hotu khalah an pawm thei lo asile ziang thawn a bang aw ding?\nCuntin zozo khal an sile mai hrin le hnam khurbing fate sung lawng ah sihcih aw tahrantin, mai hrinpi lawng duhsak bik nei in, mai hrin lenglam milesa pohpoh hotu khalah pawm thei lo, hnatuan pi thei lo, thatnak khal hmuhsak thei loin an um asile ziang thawn a bang aw aw?\nKawhhran pakhat le pakhat thatnak hmuhsak aw thei lole a tulnak ah lungrual ten hnatuan tlang thei loin an um ih pawl pakhat le pakhat an dodal aw aw, an rel se aw aw, an eltai aw aw rero asile ziang thawn a bang aw aw?\nBaptist pawlin kawhhran fate pawl cu ziangsiar loin rawngbawlnak le calai thu khalah an casuahmi tiang siar sak lo ding tivek, Falam misa zapi huap in thu pakhatkhat thuthluknak tuah tikah kawhhran te nau pawl cu siartel loin an um asile ziangthawn a bang aw aw?\nKawhhran fate deuhdeuh pawlin Baptist cu an do dalih pathian thu an sim tik khalah Baptist kawhhran le pastor pawl tiang an relsiat le thangsiat asile ziang thawn a bang aw?\nBaptist pawl tuah mi, calai lam committee le kawhhran dang pawl kawm khawm aw aw in tuah mi calai committee karlakah an dodal aw aw ih pakhat le pakhat calai thansohnak thu rel khawm thei lo, tuan tlang thei loin an um asile ziangthawn a bang aw aw?\nKawhhran hruaitu pawl khalin lenglam milai pawlkom awknak le senpi vangtlang thu tiangin an kawhhran sungtel pawl cu an kaihrem ih midang huat nak thinlungput thlaici an tuh vivo asile ziang thawn a bang aw aw?\nKawhhran pawlkom, community, pawlkom mibur sungah an lakah cawimawi tlak cu cawimawi loin iksik awknak le huphurh awknak hlirin an khatih mulemal nei lo an tlawk ter rero asile ziang thawn a bang aw aw?\nKawhhran pakkhatkhatin anmai pawlkom lenglam mi pohpoh an dodal ih laimi zapi huap in thiltha a tuah tu khal an simsiat le thangsiat rero asile an tuah mi cu ziang asi?\nMi pakhatkhat in hruaitu pakhatkha, Chin mipi in upatnak an pekmi upa dang pakhatkhat a sim siat ih a dodal rero asile ziang thawn a bang aw aw?\nPastor pakhatkhat in thu a sim tikah Pathian fate (khrihfa) pakhatkhat a simsiat thangsiat nautat rero tikah ziang thawn a bang aw aw?\nMi pakhatkhat in Pathian ka zum ti si Pathian in amai hmuihmel kengin a sersiam mi le a duhdawtih a fapa neihsun nunnak liam in a tlenmi zumtu midang pakhatkhat a dodal, a simsiat, thangsiat rero asile ziang thawn a bang aw aw?\nMai tilzang cum! Nunau a sile “Mai hm hmmmm cum!\nMimal thu ah;\nLaimi upa pawl, laimi zapi huap, senpi vangtlang thu ah thu hla rel khawm thei loin dodal awknak, then awknak, kalhki awknak in an khat ih hna an tuan tlang thei lo asile ziangthawn a bang aw aw?\nUpa le hruaitu rak tuan rero zo tu le tuan lai pawlin thangthar nonawn thangso rero pawl kaihruai le lamzin hmuh lam loin an dodal ih lamzin an phih sak rero asile ziangthawn a bang aw aw?\nMal tilzang cum!\nMino deuh pawl khalin upa pawl zianghman siar loin ca ka thiam, thu ka thei, ka fim ka cak ti ah porh awk nak thawn an um ih an hngal asile ziang thawn a bang aw aw?\nMino lakah pakhat le pakhat thiltha tuah tlang in hmalak tlang thei loin dodal awknak, iksik awknak, simsiat awknak, mahte duh awknak pawl in an khat asile ziangthawn a bang aw aw?\nZirnak lamah thiamnak le zirmi a bang aw lo vekin mimal pakhat cio cu an zirnak le thiamnak ti thei zawng ah bawm aw tawn le tha pek awk lam si loin nautat awknak le simsiat awknak, huhpurh awknak hlir in an um asile ziangthawn a bang aw aw?\nSanthar mino thatha, Chin mi zate siseh kawlram pum huap le leitlun khawmual tinah zahpi ding um lo lai mino nei thei dingin thapek awk le cawimawi awk sisawn loin dodal awknak, namthlak awknak, lamzin phihsak awknak, thangsiat awknak sawn in minung thinlung khua a luah asile ziangthawn a bang aw aw?\nMi zokhalin thiltha pakhat hman a tuah sak dah lomi midang pakhatkhat a simsiat thangsiat rero asile a tuahmi cu ziang thawn a bang aw?\nKum upa pi pakhatkhat in santhar mino, a thangso rero laimi a dodal ih a thangsiat rero asile a tuahmi cu ziang thawn a bang aw?\nNupi nu pakhatkhat in amai umnak kawhhran upa le pastor a simsiat thangsiat rero asile a tuahmi cu ziangthawn a bang aw?\nMai hmmmm cum!\nMi pakhatkhat in midang famkim lonak cu a au khuang rero ih amah in zianghman a tuah fawn lo ahcun ziangthawn a bang aw aw?\nLaimi pakhatkhat in cawisan tlak amai phunpi le hrinpi cu a thangsiat zawk rero ih miphun dang sawn cu a cawisang zawk rero asile ziangthawn a bang aw aw?\nMI aa pakhatkhat in amah le amah a aa asi ti a thei aw loih amah hnakin a fim mile senpi vangtlang in an ruahsan mi mi pakhatkhat sawn kha a simsiat le thangsiat rero asile a tuahmi cu ziangthawn a bang aw\nMidang famkim lonak thangsiat tahratin mai hmakhua sial tumtu cu ziang thawn a bang aw aw?\nLami pawlin an miphun cawisang tu ding thangthar mino cawimawi le thapek an thiam loin iksik awknak, huphur awknak thinlungput thawn mah mimal in hrin insang thatnak bak an hmu thiam lo asile ziang thawn a bang aw aw?\nLaimi pawlin anmah lakah senpi vangtlang hrangah thiltha a tuah thei tu cawimawi hna thiam loin an dodal ih namtlak tengteng an tum, lole an tuah mi in ziang a rah suak ti theih theinak an neih lo asile ziang thawn a bang aw aw?\nMai tilzang cun!\nMi aa in ka aa asi ti thei aw loih mifim tohkham ah to tahratin a mah hnakin a fim le thei hmuahhmuah a dodal ih a tlawk buatbo asile ziang thawn a bang aw aw?\nFalam peng milesa pawl:\nFalam peng misa pawl hin anmai peng sung misa pawl hi cawimawi hnakin pengdang le miphun dang an ngaisang sawn ringring ih an peng sung milesa cawimawi tlak cawimawi hna an thiam lo asile ziangthawn a bang aw aw?\nMil tinzang cum!\nFalam peng misa pawl hin ram le miphun aiawh thei, mi farah zawnzaih bawmbawi thei, mai hrang thusim thei lo tu pawl hrang zawnruat thei, milai canpuan nekcep sak mi pawl hrang ausuah ngam tu le thei tu hawl aw aw in thazang pek le tan pi awk hna an thiam lo lawng si loin cuvek hnatuan thei ding mi mino thatha an nam tlak ih an relsiat le thangsiat ringring asile ziang thawn a bang aw aw?\nMipa pakhatkhat in a til a cum tam tuk asile a til a kuai thei ih a zang a cum asile a zang a ze thei. A til a kuai ih a zang a ze asile fate a nei thei nawn lo ding.\nFalam misa pawl, fanu fapa tha, ram le miphun cawisang tu ding, farah zawnzai le canpualtha nei lo pawl humhim le bawmbawi tu ding, leitlun miphun dang lakah kan miphun cawisang tu ding, miphun siatsuat tu miphun ral do ngam tu ding, le kan ram le miphun thuanthu tuah tha tu ding fanu fapa tha neih nan duh asile “Mai tilzang cum” nawn hlah uh!\nFALAM in fapa tha fanu tha hringsuak thlang seh!\nHuatnak cu mi tihhrut le mi tawitai pawl hmanrua asi ih duhdawtnak le ngaidamnak cu mi pitling pawl thinlungput asi sawn.


KNU BIIGADE 5 THAWN DOKAHNAKAH RALKAP 65 THI – Thechinlandtoday\nKNU BIIGADE 5 THAWN DOKAHNAKAH RALKAP 65 THI\nadmin August 4, 2021 Leave a Comment on KNU BIIGADE 5 THAWN DOKAHNAKAH RALKAP 65 THI\nKNU control area Mu-kyaw (Phapun) district, brigade 5 leh military council ralkap July thla khat sungih dokaknakah ralkap lamah second-major telin ralkap 65 an thi leh thu cu KNU brigade thla tin kahawknak thusuah ih sin theih a si.\nJuly ni 1 ih sin ni 31 tiangin KNU control area Mu-kyawdistrict-ih um KNU/KNLA brigade 5 leh military council ralkap pawl dokakawk zat cu vawi 133 a siih, military council ralkap lamah 65 an thi ih, 101 an hliamhma an tuar tih thusuahnak cun a tarlang a si.\nKNU brigade 15 control area sungih military council ralkap pawlin ram lak tumih ni tin operation an suah theu ruangah, KNU ralkap KNLA thawn an kap aw theu a si. July thla sungih dokahnakah KNLA brigade 5 lamah mi 3 an hliamhma a tuarih, tualsung mi 1 thiin, 4 an hliamhma an tuar tiah theih a si.\nChubakah ralkap firfiak lam cun tualsung mipawl cennak in 5 an ur sak sak ih, khaw sung lamah pukpi an kah ruangah chennak in pakhat an kap fuh a si tiin KNU thusuah cun a tarlang ih. May thla sungah khan dokahnak vawi 193 a thleng ih, military council ralkap 128 an thi ih. June thla khalah vawi 254 an kap aw ih, military council ralkap 156 an rak thi zo a si. Source: KIC\nA Tu Lio Paucan Kan Dothlennak Kan Tei Khawh Rih Loh Mi Le A Chan A Sauh Nak Hi NUG Cozah Ruangah A Si →\n← Myanmar ramih sii lam phur lut dingin Indo-Myanmar border gate hawng ding


N.Korea Bomb Test Ram Dang Mipi In Zum Paa Lo - Chinland Today Media\nN.Korea Bomb Test Ram Dang Mipi In Zum Paa Lo\nJanuary 7, 2016 3:07 pm·0 comments\nDecember Snow Khiangte\nNorth Korea pawl cun mi zaan January 6 tlawngkai nithum kan thazang a cak zet mi hydrogen bomb cu an test thu a phuang ih cuih thuthang pawl cu ramdang ni pawl in an zulo. Kan dung thla hrawng khan North Korea cun thazang cakzet mi hydrogen bomb a tuahsuah thu a phuang ih ramdang pawl in an zumlo.North Korea cun Nuclear bomb vei 4 rori an rak test dah zo uh tuit’um hi a veili nak a si.\nHi thu ruangah North Korea pawl cu ram dang mi pawl in an soisel nasa ih tuih Hydrogen bomb an test mi hi Hydrogen bomb taktak a si ding in kan zumlo a si tuin ramdang mi pawl in an ti celcel.North Korea cun hydrogen bomb a test lai video ah a thlah ih ramdang pawl in an zoh tikah hydrogen bomb cu thazang a cakbik mi bomb a siih tuih an test mi cu H- bomb si ding a banglo tiin an ti.\nUN secretary Council pawl cun North Korea in thil awm anglo tuk a tuah uh ruangah daan pek an si ding thu a sim. Hi thu ruangah tuini ah USA pawl cu White House ah Press Conference nak an nei ih USA cun The Washington Post thuthang ih an ngandan vek a si cun North Korea pawl ih test mi H-bomb an timi cu a si ngai maw si ngailo ti zoh fel nak an neih ding thu an sim.\nN.Korea In Hydrogen Bomb Test Nak Hlawhtling\nSouth Korea Ralring Zo\nSouth Korea Film Zoh Ruangah Le Bible Neih Ruangah North Korea Cozah Cun A Ram Mi 80 That


Mi Ralttha Taktak - Chinland Today Media\nMarch 16, 2010 12:47 am·0 comments\n“Amah cu a tthangso dingih kei cu ka ttumsuk ding,” tiah a ti.\n– Johan 3:30\n– Daanpeksaalnak 28-29\n– Marka 14:54-72\nLouis B. Neumiller cu tthatnak hrangih a pumpek awknak, a dingfelnak le a tangdornak ruangah a hmin a thangzet. 1941-54 kum ah leivawr nortu Caterpillar Tractor company ah hotu a ttuan. Leitlun Raalpi Avei (2) nak (World War II) lai ih leilung siatsuahmi pawl rem ttha saal dingin a zuam nasa. “An sanlai: Kum zabu 20 ih sumdawnnak lam hruaitu hminthang pawl,” timi cabu a ngantu Mayo le Nohria in mi a hruai daan hiti’n an ngan: “Tlang-au saknak um lo ih hlawhtling,” an ti. Hminsin tlak mi thupi a sinak cu amah hnakin a company sawn hi mi ih uarmi siter a duh.\nHimi pa vekin mai’ hrangih lamzin sial lotu baptistma petu Johan kan hmu. Messiah hrangih lamsialtu men a si thu atu le atu a sim. Johan ih dungthluntu pawl in, Jesuh in tihnimnak a pe ih mi tampi in an thlun tiah an sim tikah, “Kei cu Khrih ka si lo, Amah hlan ih thlah sungmi ka si. Amah cu a tthangso dingih kei cu ka ttumsuk ding,” a ti (John 3:28,30).\nKhrih dungthluntu kan si vekin kanmai’ sunlawinak hawl sawn loin Khrih kan cawisang maw? Kan tuahmi le kan pekmi theih sak lo kan si hmanah thanau loin Bawipai’ hmin sunlawinak dingah kan tuah ti thei in lungawi sawn ding kan si.\nAmah sunloih cu a ropitnak hmuhsaknak a si.\nBawipa tangdor thei ding in zirh aw,\nKa lungthlitum cu ka tuahmi le ka ruahnak zate’n;\nNangmah upat sunloihnak,\nDuhdawtnak le cawisaannak si hram seh, Amen.\nChristian mi maksak cu a nun ah\namah le mah fateterin Pathian kha thupitertu a si.\nBiak le Thuthlun\nCohlan Tlakmi Raithawinak


Covid le harsatnak pawl karlak ih tuah mi a hmaisabik Bawipai Thi le Sa san nak. September 04, 2020 | Radio Veritas Asia\nCovid le harsatnak pawl karlak ih tuah mi a hmaisabik Bawipai Thi le Sa san nak. September 04, 2020\nBurkina Faso ram ih sumdawnnak khuapi Kaya ah nauhak hrekkhat cu a hmaisabik Bawipai Thi le Sa san nak an rak tuah. Cui khua ih Fr. Gabriel in an mah pawl cu Dablo in an si ih cu tawk sungih hrem nak pawl ruangih a tlan tu pawl an si ih Covid ruangah programme pawl an thawn ih tu lawng ah hmaisabik Bawipai Thi le Sa san nak a si tiah a sim.\nBurkina Faso ram, Africa nitlak nak lam ih um mi ram fa te a si ih 2015 ihsin thokin rit theih thil le hriam hrei lam ih sumdawnnak a karh ih acozah hman in dai ten a rak uk thei lo. Cazin an lak nak vek si le minung tankhat hrawng cu harsatnak an tongih minung thawng za leng lo cu an relh ih an tlan. Biaknak lam ih ruah nak tha lo a nei tu pawl in ram ih zateek 30 mipum a um mi in Christian pawl cu tuahmawh dingah an tumtah mi a si.\nKan dungkum, May thla sungah methal a keng tu mortor cycle pakhat cun Zarhpini Missa raithawinak tuah nak biakinn a rak kap ih Fr. Simeon le a dang panga an rak thi tiah September 15, 2020 ah Aleteia thuthang ih kan ngah mi a si.


Bible Thianghlim - JOEL\nBibleThianghlim – JOEL\nA ngantu: Pethuel fapa Joel\nA siartu: Judah le Jerusalem\nNgan kum: B.C. Kum zabi 8 le 9 hrawng\nKharbawk ih siatsuahnak nasazet a ram pum ih an tuar hnuah, Judah ram ah Joel in thu a phuang. Hi cabu in a kum thu a tarlang lo nân, temple um laiih ngan a si ti a fiang. Curuangah hi cabu cu Jew-pawl sál an tān laiih ngan mi a si thei lo. Hi cabu san laiih Israel-ih ral tumbikpawl cu Edom-mipawl, Filisṭia-mipawl, Fonisia-mipawl le Izip-mipawl an si; Assiria-mipawl le Babilon-mipawl cu neta lamah Israel ral ah an rung cang. Hih cān ah hin, Grikmipawl khal theih an sinan, annih cu hmun hla zetih ram cak tiih ruah an si. Hih thupawl sirhsanin, Joel cu B.C kum zabi pakua in pariat karlakah thu a phuang tiah kan ti thei.\nMosi thukham an pahbăl ruangah Pathian in a mipawl hnenih a thlah mi kharbawk ih siatsuahnak thu relsalnak in Joel in a thăwk. Israel in Bawipa thawi an thukham an pahbăl asile, Dān Peksalnak 23:38-42 ah Pathian in hi harsatnak rori hi a tiamkam, cule Joel san ah cuih dāntatnak cu a thleng taktak. Himi «Bawipaih ni» ti hi a ra thleng ding mi Pathian in leilung tlun pumpi dān a tat ding ni Bawipaih ni ropi thuhla mipi hnenih ralrin a peknak a si. Asinan dāntatnak ti mi hi hi cabu-ih a tumbik mi cu a si lo. Judah a sirawk asile, khaih cān ah Pathian in mal a sawm ding ih, hmai lam hlapi khalah Pathian in mal a sawm ding (2:18-3:21). Mosi thukhamih Pathian in thu a tiamkam hai vekin (Dnp 30:1-10), Pathian-ih minungpawl cu thlawsuah an si ding ih, an ralpawl cu dāntat an si ding.\nKhristianpawl cu kan sualnak le kan hlawhsămnakpawl ruangah kan tha a nau zet ṭheu. A cāncānah cun kan sualnak ruangah Pathian in kanmah in cohlang nawn lo vekih ruahnak kan nei. Kharbawk hremnak in Judah ram a siatsuah vekin, sual cun khawihsiat mi a nei, asinan kharbawkpawl ih an elral mi kumpawl rūlsal dingin Pathian in a tiamkam. Ziangtluk ropi ngaidamnak so a si!\nI. Joel in kharbawk hmangih hremnak kha Pathian in a mipawl thuṭhennak vekih a thlah mi a si thu cipciar zetin a sim, cule sual sir dingin mipi a ko (1:1-2:17)\nII. Mipi an sual an sir asile, Pathian in atu ah le hmai lam cān hlapi khalah malsawmnak a thlenter ding thu a phuang (2:18-3:21)\n1 Pethuel fapa, Joel hnenih Jehovah kamsuakthu thleng:\nRam a Siat\n2 Maw nannih upapawl, himi hi ngaithla uhla,\nNannih ram luahtupawl nan hna tŭn uh!\nNan san ah hivek a cang dah maw,\nAsilole nan pupápawl san ah teh a rak um dah maw?\n3 Hi thu hi nan falepawl sim uh,\nNan falepawl in an falepawl simsin hai seh,\nCule an falepawl in san dang mipawl simsin hai seh.\n4 aMikeuhmang kharbawk ih a ei hlah mi cu, a bur a bur ih um kharbawk in an rak ei;\nA bur a bur ih um kharbawk ih an ei hlah mi cu, băwkvâk kharbawk in an rak ei ih,\nBăwkvâk kharbawk ih an ei hlah mi cu, khaukhuap in an rak ei.\n5 Nannih zuripawl, ṭhang uhla, ṭap uh;\nCule nannih sabitzu intupawl, sabitzu thlum ruangah a râkin râk uh,\nZiangahtile nan kâ ihsin sabitzu cu lakhloh a si.\n6 Ziangahtile a cak mi le mipum siar cawk lo miphun pakhat cu ka ram dokalhin a ra.\nA ha cu kiosa ha vek an si ih,\nKiosa pinu ho a nei.\n7 Anih cun ka sabit hmuan cu a siatter ih,\nKa theipi kung a siatsuah;\nA hâwng a hâwk ih, kawlh ko a tuah, cule a hlăwnhlo;\nA hngeṭêkpawl cu var ko a tuah.\n8 A no laiih a pasal dingih ham mi a thih ruangih fala himte in buri khuhawih a râk vekin râk aw.\n9 Jehovah inn ah Thlairawl Thilhlăn le Inding Thilhlăn run ken a si nawn lo;\nJehovah rawngbawltu puithiampawl an ṭap.\n10 Lo a siat thluh,\nRam in a sûn;\nZiangahtile thlairawl a siat ih,\nSabitzu thar a kâng,\nHriak thar a cem.\n11 Nannih lóthlopawl, nan ningzak uh,\nNannih sabit hmuankiltupawl râk rero uh,\nSangvut le barli sangvut ruangah.\nZiangruangahtile ló ih fâng ah ding a hlorál ṭheh.\n12 Sabit hri a ro ih,\nTheipi kung a car;\nṬhulhfau kung le epal kung khal.\nLó ih thingkung hmuahhmuah an car ṭheh;\nThungaiten, minung fapapawl hnen ihsin aipuannak a car a si.\n1:4a mikeuhmang kharbawk…a bur a bur ih um kharbawk…băwkvâk kharbawk…khaukhuap: Hi kharbawk bangawk lozia hi theihfiang a har zet. An hmin kawhdān hin an sinak a langfiangter thei a bang.\n13 Nannih puithiampawl buri-hnipuan hruh uhla ṭap uh;\nNannih biakṭheng hmaiih rawngbawltupawl râk rero uh;\nNannih ka Pathian rawngbawltupawl,\nRa uhla, zanvar buri-hnipuan hruhin um uh.\nZiangahtile nan Pathian inn ah Thlairawl Thilhlăn le Inding Thilhlăn run ken a si lo.\n14 Rawlulhnak serhhran uh,\nTawnkhawmawknak hleice ko uh;\nJehovah nan Pathian inn ah\nRam luahtu zaten khawm uh,\nCule Jehovah hnenah au uh.\n15 Ai law, cuih ni ruangah!\nZiangahtile Jehovah ni cu a nâi thlang a si;\nCuih ni cu mi siatsuahtu vekin Ziangkimtithei hnenin a ra ding.\n16 Kan mithmuhah rawl sahcat a si ih,\nAipuannak le lungawinak cu Pathian inn ah sahcat a si lo maw?\n17 Leilung sungah thlaici an ro,\nRawl khawlnak inn an lawng;\nCuampawl tla an ṭet,\nZiangahtile thlairawl a car.\n18 Ramsa an hrūmdān hi!\nPiat ding tlimno um lo ruangah,\nRanpi rual an vâkvai;\nRante rual khal in an tuar.\n19 Maw Jehovah, na hnenah ka ausuak a si;\nZiangahtile ramṭhing ih ran tlannak hmun meisa in a kangrál ih,\nHramlak thingkung hmuahhmuah meisa alh in a kāng ṭheh.\n20 Ramsapawl khal in an lo ngai duahdo,\nZiangahtile tivatepawl ti an kâng ih,\nMeisa in ramṭhing ih ran tlannak hmun a siatter ṭheh.\n1 Zion ah tuupa ki phaw uhla,\nKa tlang thianghlim ah ralrinnak thawmvâng tuah uh!\nRam luahtupawl hmuahhmuah khūr hai seh;\nZiangahtile Jehovah ni a thleng cing ding,\nZiangahtile cuih ni cu a nâi tuk zo:\n2 Thimnak ni le lungsiat ni,\nKhawdur ni le thim sah zet ni a si,\nTlangpawl parih khawfingcat a darh bangin.\nMi tampi le micakpawl an ra,\nKhuahlan lai ihsin cuvek mi an um dah kêl lo;\nAnmah hnu khalah cuvek mi cu an um nawn lo ding,\nSan tampi tiang khalah.\n3 Anmahpawl hmaiah meisa a kāng ih,\nAn dung lamah meialh hliau a kāng;\nAn hmaiah ram cu Eden hmuan vek a si ih,\nAn dung lam cu ramṭhing kawlh vek a si;\nCumi ihsin zianghman an luat hrimhrim lo ding.\n4 aAn pianzia cu ráng pianzia vek a si;\nCule raldo ráng vekin an tlân.\n5 Ránglêng awn bangin\nTlangzimpawl ah an khir zohzo,\nMeisa hliau in cangpâwl a káng awn bangin an awn,\nMicakpawl raldo dingih tlaraw bangin.\n6 An hmaiah mipi an thin a phâng;\nAn hmel a râm thluh.\n7 Micak bangin an tlân,\nRal do mi bangin phăr parah an lâwnso;\nAnmai zawn cio ah an feh ih,\nAn zin an pialsan lo.\n8 Pakhat le pakhat an nêkbuaiaw lo.\nAnmai zin cio ah an feh vivo.\nHriamhreipawl karlakah pahtlăng khal hai sehla, khambĕt an si lo.\n9 Khawpi sungah a suk a so ah an tlân,\nPhăr parah an tlân;\nInn sungah an kai,\nFifir bangin tukvirhpawl in an lut.\n10 An hmaiah leilung a hnîn,\nVanpawl khal an khūr;\nNi le thlapi an thim ih,\nArsipawlih tleunak khal a hlo.\n11 Jehovah in a ralkap hmaiah a aw a suah,\nZiangahtile a ṭanhmun khuarnak cu a pipa lawlaw;\nZiangahtile a kamsuakthu tlamtlingtertu cu micak a si.\nZiangahtile Jehovah ni cu a ropi ih, tuksumza a si;\nZo so tuar thei ding?\n2:4a An: Bung 1:4 ih kharbawkpawl relnak a si.\n12 Curuangah atu ah Jehovah in,\n«Nan thinlung zaten,\nRawlulhnak thawn, ṭahnak thawn le lungsiatnak thawn ka hnenah ra kir uh,» tiah a thăn.\n13 Cun nan sinfenpawl si loin, nan thinlung thlek uh;\nJehovah nan Pathian hnenah kir uh,\nZiangahtile anih cu zangfahnak le lainatnak nei mi a si,\nA thin a fûal ih, lainatduhdawtnak nasazet a nei;\nSiatnak thlahsuak ding mi a lakirsal ṭheu.\n14 Anih cun hawikir ih lamlêt in,\nA dung lamah malsawmnak, Jehovah nan Pathian hrangih Thlairawl Thilhlăn le Inding Thilhlăn pawl tla a tân lo ding ti zo in thei?\n15 Zion ah tuupa ki phaw uh,\nRawlulhnak serhhran uh,\n16 Mipi kokhawm uh,\nMipi-umkhawm tithianghlim uh,\nUpapawl pungkhawmter uh,\nNauhakpawl le nau hnawifawp laipawl fĭnkhawm uh;\nMo neitu cu a umnak pindan sung ihsin suak sehla,\nMo khal a ceiawknak pindan sung ihsin suak seh.\n17 Jehovah rawngbawltu, puithiampawl cu,\nHulhliap le biakṭheng karlakah ṭap hai seh;\n«Maw Jehovah, na minungpawl zuah aw,\nCule na ro cu miphunpawl lakah hnihsuahsainak le hmuhsuam men dingah pe hlah.\nZiangahso miphunpawl lakah,\n‹An Pathian cu khuiah a um?› tiah an ti ding,» tiah ti hai seh.\nRam Ṭhattersal a Si\n18 Cun Jehovah in a ram cu a thîk ding ih,\nA mipawl a zangfah hai ding.\n19 Cule Jehovah in a sâng ding ih, a mipawl hnenah,\n«Ngai hnik uh, thlairawl le sabitzu thar le hriak thar ka lo kuat ding,\nCule cumi cun nan tlái ding.\nMiphunpawl lakah hnihsuakza ah ka lo tuah dah nawn lo ding.\n20 «Cuhnakin sak lam ralkap cu hlatpi ah ka lo ṭhawnsak ding ih,\nAmah cu ram car le ram kawlh ah,\nA hmai lamih umpawl cu anisuahnak lam tifinriat ah le,\nA dung lamih umpawl cu bnitlaknak lam tifinriat ah a dawihlo ding;\nCuih rimsia cu a ra suak ding,\nCule a rim fihnungza cu a suak ding,\nZiangruangahtile anih in thil rapthlak a tuah a si.\n21 «Maw ram, ṭih hlah;\nLungawi awla, lungawiaipuangin um aw,\nZiangahtile Jehovah in mangbangza thilpawl a tuah!\n22 «Nannih ramsapawl tla, ṭih hlah uh;\nZiangahtile ramṭhing ih ran tlannak hmunpawl an cerhno a si,\nThingkung in rah an rah;\nTheipi kung le sabit hri khal in an neihnunnak an pesuak.\n23 «Nannih Zion falepawl lungawi uh,\nCule Jehovah nan Pathian ah lungawiaipuangin um uh;\nZiangahtile anih cun rinum zetin ruah hmaisa a lo pe ih,\nNan hrangah ruah a surter,\nA hmaisa vekin ruah hmaisa le ruah neta khal.\n24 «Hruih hmun cu thlairawl a khat ding ih,\nSabitzu khawlnakpawl cu sabitzu thar le hriak thar a luangliam ding.\n25 A bur a bur ih um kharbawk,\nMikeuhmang kharbawk pawl ih an rak ei mi kumpawl ka lo rūlsal ding.\nCupawl cu nan lakih ka thlah mi ka ralkap burpi an si.\n26 «Ei ding tampi nan nei ding ih, nan khăwpkham ding,\nCule nan hrangih mangbangza thil a tuahtu,\nJehovah nan Pathian hmin nan thangṭhat ding;\nCule ka mipawl cu ningzahter an si dah lo ding.\n27 Cun keimah cu Israel lakah ka um ti le\nKeimah cu Jehovah nan Pathian ka si ih,\nA dang Pathian a um lo ti nan thei ding.\nKa mipawl cu ningzahter an si dah lo ding.\n2:20a Nisuahnak lam tifinriat: Tipi Thi a relnak a si.\n2:20b nitlaknak lam tifinriat: Mediterenian Tipi a relnak si.\nPathian Thlarau Burh a Si\n28 «Cule cuihhnu ah hitin a si ding,\nMilai hmuahhmuah tlunah ka Thlarau ka burh ding;\nNan fapapawl le nan fanupawl in thu an phuang ding,\nNan putarpawl in mang an man ding,\nNan tlangvalpawl in larnakpawl an hmu ding.\n29 Cule cuih ni ah siahhlawh mipapawl le siahhlawh nunaupawl par khalah\nKa Thlarau ka burh ding.\n30 «Vanpawl ah le, leilung ah mangbangzapawl ka langter ding:\nThisen le meisa le meikhu ṭhuampawl ka langter ding.\n31 Ropi le maksak Jehovah ni a thlen hlanah,\nNi a thim ding ih,\nThlapi thisen ah a cang ding.\n32 Cule hitin a si ding, zokhal Jehovah hmin a ko tu cu rundam a si ding.\nZiangahtile Zion Tlang le Jerusalem ah,\nJehovah ih a kawh mi a tāngsŭn lakah\nJehovah ih a rak sim bangin, runsuahnak a um ding.\nPathian in Miphunpawl Dān a Tat\n1 «Zoh hnik, cuih ni le cuih cān ah,\nJudah-mipawl le Jerusalem-mipawlih vanneihnak ka tundinsal tikah,\n2 Miphunpawl hmuahhmuah khal ka fĭnkhawm ding ih,\naJehoshafat Phaikuam ah ka hruai hai ding;\nCule cuih hmun ah anmah dāntat dingin ka ra ding.\nRo ih ka co mi Israel, ka mipawl ruangah cucu ka tuah ding.\nZiangruangahtile annih in ka mipawl cu miphunpawl lakah an ṭekdarhter;\nKa ram khal an ṭhen ṭheh.\n3 Ka mipawl hrangah camcawhfung an zûk,\nHlawhhlâng hrangah mipa nauhak an pe ih,\nAn rît theinak dingah sabitzu hrangah nunau nauhak an zuar.\n4 «A si, Maw nannih Ṭaiar le Sidon le Filistia rampawl hmuahhmuah,\nKa parah ziang tuah nan tum?\nIn lehrūlsal ding maw si?\nIn thungrulh asile,\nNanmai lu par lala ah zamrang zet le cak zetin ka lo thungrūlsal ve ding.\n5 Ziangruangahtile ka ngun le ka sui nan rak lâk ih,\nKa thil ṭhapawl nan temple-pawl sungah nan thiar.\n6 Cuihtlunah an ramri ihsin hlapi ih nan kuat theinak dingah,\nJudah-mipawl le Jerusalem-mipawl cu bJavan-mipawl hnenah nan rak zuar.\n7 Ngai hnik uh, nan zuarnak hmun ihta ka thoter hai ding ih,\nNan lehrulhnak cu nanmai lu parah ka kirter ding.\n8 Nan fapapawl le nan fanupawl cu Judah-mipawl hnenah ka zuar ding ih,\nRam hlapi ih um Sabia-mipawl hnenah an zuarsin ding;\nZiangahtile Jehovah in a rak sim a si,» tiah a ti ding.\n9 Miphunpawl lakah hihi phuang uh:\nRal do dingin timtuah uh!\nMicakpawl ṭhangharh uh,\nRal do mi mipapawl hmuahhmuah in naih hai sehla,\nDo hai seh.\n10 Nan leilehnak hmanruapawl cu ralnâm ah ser uhla,\nNan thilsahnak namtáwngpawl cu feipi ah ser uh,\nMicaklo khal in, «Ka cak a si,» tiah ti seh.\n11 Nannih miphunpawl hmuahhmuah, khawmaw uhla ra uh,\nCule fĭnkhawm aw uh.\nMaw Jehovah, na micakpawl hi tawkah rung sukter hai aw.\n12 Miphunpawl ṭhangharh hai sehla, Jehoshafat Phaikuam ah feh hai seh;\nZiangahtile cu tawkah kiangkap miphunpawl hmuahhmuah thuṭhen dingin ka to ding.\n13 Favah suah uh, ziangahtile fâng an thar zo.\nRa uhla, cīl uh;\nZiangahtile sabit sawrkhur a khat a si,\nSabitzu khawlnak khal a liam.\nZiangahtile an sualralzia a nasatuk.\n14 Mipi tampi, mipi tampi cu thuṭhennak phaikuam ah an um!\nZiangahtile Jehovah ni cu thuṭhennak phaikuam a thleng zikte thlang a si.\n15 Ni le thlapi an thim ding ih,\nArsipawl khal an êng nawn lo ding.\n16 Jehovah khal Zion ihsin a hûk ding ih,\nJerusalem ihsin a aw a suah ding;\nVanpawl le lei an hnîn ding;\nAsinan Jehovah cu a mipawl hrangah beunak a si ding ih,\nIsrael tefapawlih cahnak a si ding.\n17 «Cule keimah cu ka tlang thianghlim Zion ih cêng Jehovah nan Pathian ka si ti nan thei ding.\nCun Jerusalem cu a thianghlim ding ih,\nKhawtluang mipawl an sukso nawn lo ding.\n3:2a Jehoshafat Phaikuam: Jehovah dāntatnak phaikuam tinak a si.\n3:6b Javan-mipawl: Jafeth fapa Javan-ih cithlahpawl an si. Sem 10:2 zoh aw.\nPathian in a Mipawl a Thlawsuah\n18 «Cule cuih ni ah hitin a si ding,\nTlangpawl ihsin sabitzu thlum a fawr ding,\nTlangmualpawl ihsin hnawi a luang ding,\nCule Judah ram ih tivate hmuahhmuah ti a luang ding;\nJehovah inn ihsin tihna a pût ding ih,\nShittim Phaikuam cu ti a pe ding.\n19 «Izip cu hmun ṭhing ah a cang ding ih,\nEdom cu ramṭhing lawnglak ah a cang ding,\nJudah-mipawl parih an nun a rawn ruangah a si.\nAnmai ram ah mithianghlimpawlih thisen an suah.\n20 Asinan Judah cu luah a si kumkhua ding ih,\nJerusalem khal san hmuahhmuah ah.\n21 Phuba ka lâk lo mi Israel thisen cu phuba ka la ding,\nZiangahtile Jehovah cu Zion ah a cêng a si,» tiin.


Sagaing region Sungah Case Titawp Dingin Dil 300 Tlun Um – Thechinlandtoday\nSagaing region Sungah Case Titawp Dingin Dil 300 Tlun Um\nadmin August 15, 2021 Leave a Comment on Sagaing region Sungah Case Titawp Dingin Dil 300 Tlun Um\nSagaing region sung, township 37, police station-ih tukum January thla ih sin thubuai an theh luh mi leh cu mi thu thawn pehparin an case titawp dingin leh ngaihtthiamnak dil ih thu neitute hnen ih an thlen mi zat cu August ni 13 tiang ah khan mi 300 tlun an um zo tiah theih a si.\nThureltu pawl lakih pakhata Magistrate pakhat cun, “Tun lai politics boruak ruangih thil dang dang ih tel leh thubuai nei pawl cun a tel ve nak san pawl leh a tum mi ca ih ngan in, thubuai lakih sin ngaithiam ih titawp dingin dilnak pawl an rawn dil bik a si,” tiin VOM media sim a si.\nDistrict administration council pawl member pakhat khalin,”Hi vek ih dilnak rawn theh lut pawl hi mah leh bulpak rori an si rualin, nu leh paten an aiawh ih rawn dilsak khal an um. Hrekkhat cu Pa bik a relh ruangah an nupi in run dilsak mi khal an um, Thil danglam deuh mi cu Nupa ih tlan/ relh an fate rori ra ih run dilsak mi pawl an si tiin a sim cih.\nHi vek ih dilnak theh luh mi pawl cu thu reltute lam in an zoh fiang ding ih, thubuai ih sin fihlim thei dingin kaihhruainak, dan leh thupek kengkawhtu pawl thawn zoh tlang ih, an thuhla relsak an si ding tiah theih a si.\nChindwin sak lam township 4-ah Tekin MPT Tower a den ruangah, phone hman thei lo →\n← Nihin Mindat Kahdohnak ah SAC Ralhrang 20 Leng an Thi


Sendai Khua Saklam Van par ih "UFO" in JAPAN mipi a ti Mangbang | Falam Online Media\nJune 19, 2020 admin\t0 Comments UFO\nTlawngkai ni 3, Japan, Sendai khua saklam van par ih thil zam cun khawsung mipi a ti mangbang.\nZiang a si, ti thei lomi, Sendai khua saklam van par ih thil zam zuk cu social media ah an post ih “hih thil raang cu a canglo lawlaw. Ziang si pei?” “cozah tuahmi siding” “a um reituk thlang ual” tiin social media ah thuelawnak tiang a suak.\nMysterious ‘UFO’ captures imaginations in Japan: It’s hardly the stuff of little green men, but a mysterious balloon-like object seen floating across the skies of northern Japan has captured national attention, even prompting questions to the… https://t.co/IiesPA96RM #FauciHero pic.twitter.com/O3bqKpOV9v\n— NotComey (@notComey) June 18, 2020\nSendai khua palik pawl khal an mang a bang. Khawsung thuneitu le pawlkom dangdang khal an sut nan zo hman in an thei lo. Social media ih an post mi zoh ciang a si le baloon tumzet ah thinglamtah tawnmi vek deuh khin a lang.\nHelicopter thawn zam in an zoh nan ziang a si ti an thei ciang lo. Local palik cun “nikhua umdaan tahnak ih hmangmi baloon vek a bang nan kan mai ta si lo” tiin AFP hnen ah a sim.\nKyushu University’s aeronautics department pawl ih hmanrua si ding tiin an sut nan an nih khal in kan ta si lo, kan theilo an ti.\nKyushu University’s aeronautics department professor Shinichiro Higashino cun “zuk sung ta ka zoh ciang ih a zam mi baloon vek ah solar panel an bun a bang. Science thawn pehpar ih zirnak lole thil pakhatkhat zoh ciang nakih hman mi a bang” tiin Fuji Tv hnen ah a sim.\nUFO or a Weather Machine ?\nA balloon-like white object in the sky is pictured in Sendai, Japan.\nPhoto taken by Kyodo June 17, 2020. pic.twitter.com/X8q5jTMfVP\n— Rahul Dogra (@rahulsimpact) June 18, 2020\nVan par ih an hmu mi UFO thuhla cu Japan ramsung ah a thang ṭheh ih Cozahpi tiangin an buaipi nan “foreign government ih thlah mi a si ding tibaklocu ziang hman simding an thei lo.\nSendai khua saklam van par ih thil zam cu tipi thuanthum lam a pan vivo ih Japan cozah in ziang a si tiih zingzoinak an nei man hlan ah nuam teten a zam hlo.\n***UFO ti cu Unidentified flying Object lole Unidentified Moving Object tinak a si.\n← Facebook in Donald Trump hmanmi Nazi symbol thehlarnak hlonsak\nMithiRuak pahnih thlengaw ngah pang →


Ciinken Dingmi Nunnak Pakhat - Chinland Today Media\nJune 8, 2009 9:17 am·0 comments\nHarsatnak a phunphun lakah in bawmtu cu Amah Pathian a si.\n-2 Korin. 1:4\n– 2Sansiarnak 30-31\n– Johan 18:1-18\n“Ka pa, na fanu kei i ruun hram aw” timi aw-au cu a thizik ih a thaw a hawl rerotu Christine ih netabik ttongmi a si. Kum 14 a simi fanu Christine cu a liamciami nihnih Tlawngkai Nili ni ah ‘ka dam lo’ a ti ih hmakhat te’n a nunnak a cem tamai. Zarhte ni ah a nu le a pa hnenah cuti ih a simmi a si.\nAlaska state, Soldotna ih ummi Christine tei’ innsang teih kawhhran ah Christine a thih hlan ihsin thuthangttha sim dingin an timtuah ciami a si. Christine ih ruak an vui hnu a thaisun ah kei pulpit parih ka thlen hi cu Pathian ih timtuah cia thilcangmi a si.\nChristine hi Jesuh Khrih a zumhnget ih a duhzettu, Bawi Khrih hrangah a nungtu fala tleirawl te a si. In thihsan tikah kan thinlung sungah khuaruah ding a tamter. Kum reinawn zo ah keimah rori in tleirawl fala note ih thihsannak ka rak tuar dah zo ih mangbang vansang le thinkhur ih a ummi riahsiat tuar kawhhran sungtel pawl kha thazaang peknak ka nei thei.\nPathian ih thuneihnak kim cu kannih in kan amen a ttul mai si ko. Saam 129:16 ih a um vekin Christine ih nunnak cu Pathian in caan bikhiah cia vekin a si timi cu a pakhatnak ih ka thazaang peknak a si. A pahnihnak ah, Christine tei’ innsang hi hngilhsan lo dingin kawhhran sungtel pawl kha raalrin peknak ka nei. Thla 2 a rei khal le, kum 5 a rei tla le Christine tei’ innsang cun Christine cu an hngilh thei hrimhrim lo ding. Anmah ngaihven ih thapek ding cu an ttul ringring ko ding.\nCuti ih an tuarnaa caan ah Pathian in ziangtinkim a kil thei, midang pawl kha thapek le va hneem thei dingin a duh timi hngilh hlah uhsi!\nThinlung kekkuai le rethei zonzai a tuarmi pawl,\nThinglamtah ah mah le mah a thlai awtu;\nRundamtu in ziangkim ka kil ti’n in sim.\nThinharnak nelrawn ah hnangamnak cerhti cu Pathian hnenah a um.


A dih ne:Trump caah lam pakhat te lawng a um cang ne aih. – Onlinenungak\nA dih ne:Trump caah lam pakhat te lawng a um cang ne aih.\nMichigan, Wyane ih vote certification pek thu ah canvassers Palmer le Hartmann in “certify kan pek lawknak a san cu in hringhro tu an tam tuk ruangah kan pe mi a si. Thu dik lo a tam tuk ruangah certify kan pe zomi ihsin kan hnuk dawk aw sal (recind)” an ti. Wyane County ih vote siar tel lo ahcun Biden in Michigan ah a neh lo. (Palmer and Hartmann sought to rescind their certification. CNN)\nWisconsin ih vote siar sal ding thubuai ah siarsal thei lo dingah dan le dun thleng tum in emergency meeting an to nan an hlawhtling lo. An siar sal ding. Wisconsin vote thubuai bik cu Nov 4, zinglam 3:42 A.M Biden hnenah vote 143,379 veikhat lut ih lut a um mi hi a si. (Newsmax)\nTrump in thubuainak hmunpawl ah a neh asile electoral vote 410 a ngah ding ih Biden in 128 a ngah ding. Trump a tling lellel thei tinak a si. (The claim: The actual electoral vote count has Trump at 410, Biden at 128 (USA today)\nA rel rilo mi hna caah a tang:


Burma Ram Feh Dan Ding Part 80 - Chinland Today Media\nBurma Ram Feh Dan Ding Part 80\nChin Ram Agriculture ihsi Kan Thanso Dan Ding\nLeitlun ah Switzerland ram khi tlangpar ih um sisi income tha bik nei pawl ih tel an si.An nih cu an lo ram hnak hman in an industry le tourism ihsin sum an ngah sawn.Lei tlun ih nazi tha bik pawl an tuah.Lo tuah,hmuan tuah le tilva vulh si,industry tum nei si lo vi leitlun ram lian pawl lak ih tel ban ram 2 cu Denmark le New Zealand pawl hi an si.Ka uar law law.Cule Iceland ram khi minung malte si si 200,000 lai lawng,ram lian zet,income tam zet mahte university nei thei an si ih an uar um zet la la.\nMizoram ah 1998 ih MNF a cozah an tuan pek ah khan Pu Zoramthanga cun Switzerland of the East ah kan cang tir ding a ti ih,a ram cu a thangso tir zet ko nan a tum mi cu a si lam lam lo.\nSwitzerland,Denmark,Iceland le New Zealand pawl cu kan tthim lo mai ke.A si nan ram a rung that ih kan tan tlan ih hna kan tuan that cun tu hnak cun ” khi tawk ah,khi tawk ah “kan um thei ve ding.Ka ngan dah zo,tui Falam lam ih kan hotu pakhat Pu Kap Tial cu England ih ca a zir lai kan dung lam kum 40 lai ah Mirang pa pakhat in nan tthil thing hman in ei cawk lo nan hmu thei a si si a rak ti ti a si.Cule ka ngan dah mi tho tho ah Falam peng ih then li then khat fang ih tum Singapore ram in kum khat ah senhri par ihsin $800,000 lai an hmu thei,thil dang ih sum an hmuh cu rel lo seh la.Netherlands ( Holland ) ram khi zinan company tumtuk Royal Dutch Oil company nei tu an si ih,cui tlun ah leitlun ih company tumbik 20 lai ih tel ban Phillips electronic company nei tu ram an si.Industry cu thu dang ka uar zet mi pakhat cu tulip pangpar an zuar nak ihsin 1970 hrawng ah khan kum khat ah $ million (maktaduai rori ) 900 lai an rak hmu thei.Kha tawk lai ah khan Holland hnak ih let 20 lai ih tum Burma ram cun ramdang ih a zawrh tam bik ( sum a ngah tamnak bik ) fangcang ihsin Holland ih pangpar man zat hman a rak hmu thei lo.\nKan ram a that cun kan theidum pawl ihsin jam tha tha kan tuah ding ih,kan farthling turpentine ihsi a tuah thei mi thil phun 50 lai ah phun 20 hman standard sang zet ih kan tuah thei cun kan lian zet tho tho ding.Burma Ram 79 ah India tlangpar khua 3 kha apple cinnak in India khawte in khaw lian bik an si phah ka ti zo.\nThlanglam Laitlang ah mau rua a tha tuk ih paper tuahnak khawl tha tha tla kan bun leh ding.Chin state hmun dang kan rel cun a kau tuk pang ding,Falam peng lawng rel phawt seh la.Kan ram ah tidai le a tha tuk,Lairal tlang Selawn ram tivek tla cu awl tei ceh ih cangdawl leilet ram tuah thei ding a tam tuk,market ding ah le Mizoram an naih si.Hmakphek,khasuan rang,khasuan sen cin hman in Kawl ( Lairawn ) vaih tul lo khawp ih lennak a suak thei.\nCui ruang ah Laitlang khal ah thli dai hawp phah in,lo le thildang kan tuah nak ih si Kawlrawn vaih tul nawn lo ding in kan tuah thei a tul.Tu hi Congthu khua tla ah inn 17 lai um in khaw thar an din ti ka thei ih ka lung a awi tuk.\nMirang in Be Honest and Work Hard an ti a si lo sawm,kan rin um ding ih kan taima ding,cuti cu ram tha kan nei mai ko ding.


Pathian Ih Pek Awknak - Chinland Today Media\nMay 3, 2010 11:51 pm·0 comments\nMinung fimthiamnak ih a theih thluh thei lomi A duhdawtnak cu nan thei ko dingih a famkimmi Pathian a sinak thawn nan nunnak cu a khat ding. -Efesa 3:17-19\n– 1 Siangpahrang 16-18\n1826 kum ah Mirang pa cangan thiam Thomas Carlyle in cangan thiam a si ve mi Jane Welsh nupi ah a tthit. Anupi in a pasal Thomas ih hnattuan hlawhtlin theinak dingah thinlungtak te’n pumpe aw in a pasal cu a rian.\nPumpi lam dam lonak le thahri lam natnak ruangah Thomas cu a thinlung put a dangzet. Curuangah ca a ngan theinak dingah a nupi in rawl tthattha a pek ih an inn khal thawmvang awn au ruri zianghman um lo dingin a kilveng.\nKannih khal misual kan si cing nain kan phu lomi mangbangza pek awknak thawn duhdawtu kan nei. Cumi cu, “A Fapa neihsun hman zuah loin kan zate hrangah in petu Pathian a si (Rom 8:32). A duhdawtnak cu a thuk, a saang, a sau ih a kau fawn (Efesa 3:18).\nPathian ih duhdawtnak theithiam le lawmh ding a thupituk ruangah Paul in, “Nan hram cu duhdawtnak sungah bun aw uh,” (c.17) tiah a dil. Cuih thil cu kan hmuhton vemi si hramseh. – Anne Cetas\nMani, tuihsun, thaisun a kumkhua in rintlak a si,\nI duhdawt ti ka thei, A hmin thianghlim thangtthat uh. -Felten\nPathian in i duhdawt ti theih hnakin\na tum sawnmi lungawinak dang a um lo.


AA In Chin Ramsung Ah Ralhrang Helicopter An Kap – Meifar\nAA In Chin Ramsung Ah Ralhrang Helicopter An Kap\nChin State le Rakhine ramri ih um Paletwa ah Rakhine ralkap AA pawlin ralhrang helicopter an kap. May 15 sun ah AA thuphuangtu in ralhrang le AA boruak a ṭha lo, kapaw thei dinhmun ah an um thu a phuang.\nCumi hnu reilote ah ralhrang helicopter an kap. Ralhrang helicopter cu Thandaung khua kiangih um ralhrang sakhan hrang thilri bungrua phur a si, tiva ral khatlam ih um AA pawlin an kap ih kaphnih kahawknak a thleng.\nTualsung mi pakhat in, “Helicopter ara zam ih AA pawlin an kap, ralhrang sakhan ihsin an kap ve. Helicopter ihsin khal an kap, khatlam khatlam in an kapaw ih cerek cu khuasung ah a tla. Inn ṭhenkhat an siatsuah, kiangkap khuasung mipi pawl cu hmun dangah an tlan thluh” a ti.\nThandaung khua cu Chin mipi umnak khua a si, Thandaung khuathar le khuahlun ah mipum 300 hrawng an um. Minute 30 hrawng an kapaw ih mithi le hliamtuar cazin cu theih a si lo.\nBruce Lee Zuknung ‘Enter the Dragon’ Cangtu Pawl Le 2022\nRaltlan Mino (3) Cu Camp Ihsin An Tlansuak Ih Ralhrang Pawlin An Rak Kai


Chuncha News – Page 3 – Reading is the foundation of wisdom\nDalan le An Sungkua Pawl Telin Mi 6 An Kapthat\nOctober 14, 2021 Chuncha Comments 0 Comment\nDalan le An Sungkua Pawl Telin Mi 6 An Kapthat 14 October 2021: Sagain ramthen, Watlet myone le Mandalay ramthen , Sint Kaing myo ti pawl ah ralkap pawl hnenah thuhla sim theutu Dalan le an sungkua pawl telin an zaten mi 6 thah an tuar thu theih asi. Watlet myone, Sheinmaka khua ih ralkap hnenah thuhla sim theutu tin mipi in an an theih zet mi Thein Tan le Yi Thant mi 2 pawl cu tuini October ni 14…\nBreaking News: Ralhrang Pawl Cu Thlanrawn Khuathar In An Rak Lanh Cang\nOctober 14, 2021/ Tuih zaan khawthim tiangah ui-aa pawl nih kan Thlanrawn Khuathar inn 12 an ur kang zo. Pastor inn an urkang laiah Biakinn a kang cih ding kan phang zetnan Biakinn cu a kang ngah lo. Khawthim zik ah kan Khuathar ihsin tamzet an lan ih an motor hrekkhat le ui-aa hrekkhat cu kan Khuathar ah an tang lai. Thaizing ah a tangmi inn pawl an urkang theh ta pang ding kan phang zet. Pehzomin thlacam in bawm…\nRalkap Council Misual Motor Bomb Kam Mithawn Ando’ Minung 20 Leng Anthi.\nYinmapin pengah Ralkap council misual Motor Bomb Kam mithawn ando’ minung 20 leng anthi.Oct 14: Chin ram asimi kawl ram sung lakluh Sagaing ramthen Yinmapin pengah Ralkap motor pawl cu Bomb kam mithawn ando’ ih minung 20 leng anthi tin kiangkap um mipakhat cun arel. Hi bomb kam Ralkap misual motor pawlin anpal ngah ni hi October 11 ah asi’ ziangmi hriamkai hlawm (group) pawl ansi ticu theih asilo tin thuthang kan thei. Bombs kam mi pawl cu pa 10…\nUpdated: Rallokap in Thlanrawn Khawthar ih Inn 8 An Ur Zo\nUpdated: October 14, 2021. 1:20 p.m. Rallokap in Thlanrawn Khawthar ih Inn 8 An Ur Zo: Rallokap uico pawl in Thlanrawn Khawthar ih inn an ur peh vivo ih inn 8 a kang thlang. Tu hi pastor inn khal a kang tel ih biakinn thawn a naiawk tuk ruangah a kang tel ding phan a um zet. Thuthang feh rero lai a si. Credit-Calvary Thang Tunai Thawngpang peh: Breaking News: Falam ah bomb puak awn voithum an thei zo. Zumtu Unau…\nBreaking News: Falam ah bomb puak awn voithum an thei zo\nBreaking News: Falam ah bomb puak awn voithum an thei zo. Zumtu Unau zaten Thlacamnak in kan Mang cio pei. Credit: TC. Tunai Thawngpang peh: Falam Peng Thlanrawn khua zong SAC ralkap nih mei in an khangh ve, inn 4 a ciam cang: Nihin October 14, 11:00 AM hrawng ah Falam Peng Thlanrawn khua cu SAC ralkap nih inn 4 mei in an khangh ve, khuami an zaam dih, tiah kan theih. Thlanrawn khua hi inn 95 khuasa kan si….\nFalam Peng Thlanrawn khua zong SAC ralkap nih mei in an khangh ve, inn 4 a ciam cang\nThlacam rih usih. Nihin October 14,2021 zong kan miphun ralkap CNA/CDF le ralhrang an i kap than cang. Na umnak hmun in thla rak cam. Rian na tuan pah, na thut pah, na umkal pah in Pathian rak au rih. A nung Pathian kan lei ah a tang, teinak cu Bawipa ta a si. Ref: MCA Falam Peng Thlanrawn khua zong SAC ralkap nih mei in an khangh ve, inn 4 a ciam cang: Nihin October 14, 11:00 AM hrawng…\nBreaking:Rialti Ihsin Thlanrawn Inn Ur An Thok Lala\nOctober 14, 2021(CNG) (Thursday, 12:58 PM) Rialti Ihsin Thlanrawn Inn Ur An Thok Lala Min Aung Hlai ralkap sual pawl cun, Mizan ah Falam khua, Lungpi veng ih Rialti Khua inn 7 (biak inn telin) rori an ur kang zo. Tuini ah Thlanrawn lamah inn an ur kang thok zo lala man, um ngaihnak thei lo mi nunrawng pawl hi nuai ciamco uhsi law!!! Pathian in in zoh, in hmu, in bawm loin a um men lo ding. Photo Crd#CNG…\nUpdated: Ralhrang ralkap nih Rialti khua Inn 10 An khangh cang\nUpdated: Ralhrang ralkap nih Rialti khua Inn 10 An khangh cang, Inn 3 Lawng An Him cang. Falam khuapi area chung (Lungpi Veng) i atelmi Rialti khua i inn 9 le kudam pakhat cu nizan chun le tini (October 13 le 14) ah ralhrang ralkap pawl nih an khangh tiah Zalen Media nih a langhter. Rialti khua ahhin in an khangh lo mi cu inn 3 lawng an tang. Rialti khua mipi cu Lungpi veng lam ah an zam hna…\n𝐄𝐁𝐄𝐍-𝐄𝐙𝐄𝐑–Bawipa Nih A Kan Bawmh: Rev. Abraham Sang Nawl\n𝐄𝐁𝐄𝐍-𝐄𝐙𝐄𝐑– BAWIPA NIH A KAN BAWMH: Filistin mi nih Israel mi hna cu tuk dingin an rat tikah Samuel nih Pathian sinah thla a campiak hna i, rai a thawi piak hna. Cutikah Pathian nih Filistin mi hna cu aw fak piin khuarit in a rit hnawh hna i, Filistin mi cu an i tuai i an zam dih. Samuel nih lung pakhat a lak i a phun. Atu tiang Bawipa nih a kan bawmh tiin a min ah EBEN-EZER…\nR.I.P: Rev. Fr. Basilio Aung Khin Soe Nih Pathian Sin Ah A Kan Dinh Tak\nR.I.P Rev. Fr. Basilio Aung Khin Soe: Taungngu Diocese sungin Puithiam pakhat, Rev. Fr. Basilio Aung Khin Soe in tuini (13.10.2021), zinglam 4:30 ah a rianmi a turual pawl tanta in Pathian hnenah in fehsan a si. Requiescat In Pace!! ေတာင္ငူဂိုဏ္းအုပ္သာသနာအတြင္းရွိ Rev. Fr. Basilio Aung Kin Soeသည္ (၁၃.၁၀.၂၀၂၁)ခုႏွစ္ နံနက္ (၄း၃၀)အခ်ိန္တြင္ အဖ၏အိမ္ေတာ္သို့ျပန္ႏွင့္ၿပီျဖစ္ေၾကာင္း အသိေပးအပ္ပါသည္။ Father ၏ ဝိညာဥ္အတြက္ သတိရဆုေတာင္းေပးၾကပါရန္ ေမတၱာရပ္ခံပါသည္။ Source: OSC Taungngu, RVAFalam #Zualko #FrBasilioAgKhinSoe Nihin Thawngpang pawl: Hniarlawnthar pawng Kahdohnak ah SAC Ralhrang 5 Thi. Nihin zinglei sml. 10:00 hrawng in…


Ka Lo Hngak Ding (Part - 36) - Chinland Today Media\nKa Lo Hngak Ding (Part – 36)\nOctober 30, 2013 3:14 pm·0 comments\nZanlam khua a thim hmurhmi thlang. Lailam dinhmun ahcun Ar kai tikcu ti ttheu a si. Awite cu khawsik tikcu um lonak ram Singapore rori ah laitlang ih thlatang khawsik laifang ih umtudan vekin a kut pahnih bom ferfi cun Ko Aung thawih an tiamawknak an inn thawn a naihawk biknak Parh ih tohkham parah a rak to. A theihthiam lomi pakhat cu Ni dang Off day a suah caanah Ko Aung in hni siamsi in a rak hngak ringring ttheu nan tuvek ni thupi tak ah Ko Aung a thleng hmaisa lomi hi a si. Ko Aung in ziangah a rak hngak hmaisa lo? Nunau sawn ih hngah ttul mipa tivek! I ton ding hi a hngakhlap ve lo maw si a si ding? Asilole a tthulh teh a si pang pei maw? A thuruahnak cun a thin lamlam a phangter. Khua a thiam cuahco thlang fawn. A phone cu tuletu a zoh. A thawpi veikhat a hon thaw. Khawdang a tang nan Ko Aung ih thlamrau te khal a hmuh Cuang lo ruangah a lu a kun ngurngiin a to sal.\n“Hi Miss, Are you alone? Do you mind to have fun with me? (Hi Fala nute, Nangmah lawng maw? Keimah thawih nuam tlang ding na poi ti maw?)” a hna phuur rori in thusuhnak a thei. Cuih ‘aw’ cu hi a theih dahmi ‘aw’ a si lo ti a fiang cih. A thin a phang tuk. Bangladesh lam minung an si thlang rori dingah a ruat. A thinlungten kan dung naite ih Bangladesh pa in Philipinno fala nu a that ih Tidai sungih a ruak a hlon mi thu cu a von ruat cih.\n“Oh Pathian!!! Pathian!!! Ka cem ka cem!!!” ti lawngin a hon ttongsuak thei. Dunglet a herh ngam lohli lo. A bop ihsi ron vuaktu ding um vekin a zaang an ttim suarso! Ziang a tuah ah a tthabik ding ti a ruat. A ruahsuahmi cu Ko Aung ih phone number a si. Phone number cu a hmet. Cu zawngah cun a hmai ah mi pakhat a ra ding thutthi. All Star kedam pawl(blue), Jeans a kelam zui vivo hrukmi ke a hmu hmaisabik. Cucun thinphang nawn in a lu a hon tung. A lu a tun zawngah a taksa khal khaitu le cawitu nei vekin a hong ding cih ve. A hmuhmi cu America paper thawih tuammi, Rebon sendup ih ttemmi Roses tom sen hlerhli. Ziangdang ttong thei lohli lo’n kaa ang ciauci cun a ding curci. Pangpar petu hi Ko Aung a si ngaingai maw ti a theifiang lo. Pangpar cun a hmel a phen thluh. Amai’ tawka sikcop ningttih thuruahnak danglam tuk cun Ko Aung ih taksa umdan khal a hngilhter thluh. Culawng hman si loin Ko Aung ih hnipuan hruh ttheudan le a ceiawk ttheudan silo’n danglam takin thuamawtu mipa a si ruangah. A hmai ih a hmuhmi mipa cun Shirt Bansau si lo kiu can fang, cubet ah a bil hrih bet. A thuamawkdan zoh cun Tlangval pekte sidawh a si. Ko Aung cu amai’ kum mil ih ceiawk thiamtu khal a si fawn.\n“Himi Eleven Roses hi na hrang a si”\n“Eleven roses??!” thinphang nawn awsuah thawn Awite cun a hon suthliah. A awsuahdan ah lungawi aipuang awsuah a si lo hlei ah ttihphannak ih khat awsuah a si ti a theih veten Ko Aung cun pangpar thawih a phenawkmi a hmai cu a hon ong ih,\n“Baby… Baby…” tiin a ko. Asinan Awite cun a sawn lohli thei lo. Amai’ thuruahnak ruangah Ko Aung in a mai’ aw kel hmang loih awsuah dangih a biak cu a thinheng. Cule a ttih tuknak thawn a lung a hno, a lung a zuur ciamco.\n“Baby…. Ziangah na hmai cu a sen ttheh?” Khawthim hmurhmi asinan Electric meisa vangah Awite ih hmelfang cu ttha tukin Ko Aung cun a hmu thei thotho. Ko Aung cun thinphang zetin a von sutsal. Awite cu Tipung ong ihsi tidai zun bang a mit ihsin mitthli an rong dok thlohthlo. A kaa in “Koko na ttha lo tuk aw! Koko na ttha lo tuk aw” tiin a ttongsuak. A ttong phah ah a kut cun Ko Aung ih liang a cum phah. Ko Aung cun Ziangruangah Awite a ttap ti a thei lo nan Awite a ton hmaisabik ihsin mitthli vanrialruah thawih ttaptu a rak sicia ruangah pakhat khat a si lala ko ding ti cu a zum hnget.\nAwite cu nauhak aa men bang a biang peng buihbo’n a ttap. Ko Aung cun A liang cum rerotu Awite ih kut cu a laksak ih Pangpar tom a pek. Cule, “Ka lo duh kumkhua ding ka naute” tiin a sim hnu ah a kut in Awite ih liang khatlam le khatlam cu a hon kai tthiahttho ih a lu von thlaniam vivo tahratin Awite ih mitthli cu a von zuuksak. Culeveten Awite ih zaang an rong zaa zuarzo. A lungphu an cawl khupkhi. A thinlung ruahnak le amah cu camkhat sung an rak tthenaw verver zo! A kut ih pangpar tom khal a kai ttha thei nawn loih zohman ih hai lomi men bangin lei tang ah a rak tla diaido. Ko Aung cun Awite ih biang parih luang mitthli cu a von hawp vivoih theih lo karah a hmur a rak thleng. Cucun Awite khalin rak cohlang vein a kut cu a hon pharhih Ko Aung ih phurhsam cun a hon pombet ve. An tlun thingkung pi parih Vate riak ding timtuah ciap hluahhlo pawl khalin theihthiamnak tumpi thawn an thawm dai khepkhep in an rak umpi…..\n“Ziangah na ttap ti hi I va sut lo ve” Rawl einak lam panih kut kaiaw ih an feh phah ah Awite in a suhmi si.\n“Ziangah na ttap ti theih ka tum lo. Na mitthli hnulhultu si lawng ka duh ka lo ti ringring kha”\n“Ka ttahnak san theih na duh lo rori maw?”\n“Duh ve tho ee. Nidang khalah ka lo sut dah lopi”\n“Si ko” Lungawi hnai loih ttongsuak a si ti Ko Aung cun a theithiam cih lala.\n“Aw, nidang ahcun ka lo sut lonan theihthiam dingin Sign pakhat khat a um nan tu cu zianghman a um lo ngai. I sim ngai aw”\n“Zo maw misual?”\n“Ziangah maw ka sual?”\n“Na mitthli ka lo tlater dah lo ding na tiih tui’zan rori ah ka mitthli I tlater hi!”\n“Ha!!! Keimah nih maw na mitthli ka lo tlakter. Kei cu ka lo zuuksak sawn kha!”\n“Na tlakter mi cu na hnulhul ttul si”\n“Ziangah keimah nih na mitthli cu ka lo tlakter thiam? Ziang sualnak si ka tua? Baby…”\n“Zianghman si lo. Rawl kan cah lohli pei”\n“I sim ta lo cun rawl ka cah thei lo”\n“Ka lo hngaknak le ka thinphangnak ah ka tha cem thluh. Curuangah ka ttahnak san lo sim ding cun rawl ka ei hmaisa a ttul”\n“Ok! Sihenseh!” tiin Rawldawr sung cu an lut.\nRawldawr sung ahcun a khuahkhuah in mi an khat. Hleice takin ziangkim hi tuah a si. Pangpar tom keng phah ih kutkaiaw an si ruangah Awite le Ko Aung hmutu hmuahhmuah cun an theithiam cih. Tonak lawng an hawlih an to ngah veten Waiter pawl cu an ra thleng ih tui’sun hrang an neihmi rawlhmeh pawl cu pakhat hnu pakhat an hmuh. Cule cake khal Valentine’s day hrang special ih an neih thu khal an sim bet. An ei duhmi pawl cu an cah hnuah cake khal an cah ngaingai. Rawl a ra thlen in Ko Aung cun rawl a von tuah ih Awite ih kaa tiang a hei barh lala. Awite khalin Hai a lak ve ih Ko Aung cu a barh ve. An pahnih in duhnung mithmai thawn an hnihsan aw. Cutin pakhat le pakhat rawl an barhaw ciamco. Zuk khal an zukaw nasa. Cun, Ko Aung cun kan dungih a leimi iphone cu Awite a pek. A ttulmi ziangkim a tuahsak thluh zo thu khal a sim. Cuih iphone thar thawn an zukaw ciamco lala.\n“Woa…. Tucun leng suah caanah internet hman na ttul nawn lo ding kha. Hitawkin ziangkim na hmang thei thlang hih!”\n“Umm…. Ka lungawi maw KoKo”\n“Nang le kei karlak ah ziangsi lungawi thusim ttul ii… I cohlanmi hi ka lungawi tuk sawn si. Na unau pawl thawn khal ol-aiten nan pehtlaiaw thei thlang ding.”\n“Si ee. Ai, kei kahrang ah a sim tuk thlang Koko”\n“Awaw….. khah, kan tlung pei.” Tiin an tonak ihsin an poksuak cih.\nAwite cu a iphone thar zoh phah rero in a feh cuihco.\n“Baby, A hmandan pawl ka lo sim thluh zo kha aw. Na theihlomi um pang le ziangtik laican khalah I rak sut thei”\n“Ziangtik laican khalah na ti ih na hnattuan lai ah lo sut sehla mi kawk lo ding bangin..”\n“Hnattuan lo canah I sut kei cu”\n“Curuangah male ziangtik laican khalah na timi ka duh lo”\n“Awaww… Ka tisual lala. Sorry ya…” Awite cu a hni ih khatlam a her. Ko Aung cun<\n“Rawl kan ei thluh zo Ziangruangah na ttap, ziangmi si ka tuah palhmi ti I simnak ding thazang na nei zo kha”\n“Huh…… Na rak hngilh lo maw?”\n“Ziangah ka hngilh ding? I sim lohli”\n“Ziangah na pum puar hrih lo maw?”\n“A puar luan tukih ka tha zawng”\n“Na ti vivo. Khui ka lo cawi ding” Tiin Ko Aung cun cawi a tum. Awite cu KoAung ih tong ban lo dingin a tlan ih an hualaw ciamco. Hni le khekin Awite tei umnak veng cu an rak thleng.\n“Koko, hi hnakih hla cu ra nawn hlah maw. Kiangkap pawlih hmuh a mawi lo.”\n“Aw, ka theithiam. Kha feh aw”\n“Sile, kei ka lut cih ding maw. Hmaizarh ah kan tongaw ding”\n“Awle. Second tin in ka lo ngai. Second tin in ka lo duhnak a thuuk sinsin hokhaw baby…”\n“Ka feh aw.”\n“Aw, na liam tiang ka lo zoh ding”\n“Facebook account I tuahsak ttul kha hngilh hlah maw”\n“Awle, tuizan ka tuah cih ding maw”\n“Aw. Kha ka feh taktak maw”\nAwite cu inn a va thleng. A pangpar cu a room sangka kiangah a thlaih. A inntek tei zohman an rak tlung hrih loih tak kholh dingin tak kholhnak room a feh zik zawngah a phone a ra. Zo ha maw tuvek ih I ko ti phahin a va zoh. An inn kiang Philipino mi Renny a rak si.\n“Ziang na poi maw Renny?”\n“Tuizan kha na tlangval pa thawn maw nan tongawk?”\n“Oh!! Ziangtin na thei?”\n“Alaa…. Na tlangval pa cu a se lo nasa si. Nan milaw tuk. Pangpar a lo pek ti?”\n“Renny!! Khui na feh ve? Ziang na tuah ih ziangtin ka thuhla ka umtudan na thei ttheh?”\n“8pm tiang ‘…..’ rawldawr ah kan um ve si”\n“Simaw? Ziangah I hmu mi rori I ko lo?”\n“Ka tlangval pa nih a duh lo. Cule, Ka tlangval pa nih na tlangval pa a theih thu I sim”\n“Aw. Pangpar a lo pekmi kha Ko(Stalk) ziat si?”\n“Eleven Roses a ti. Khui ka von siar ta ding”\n“ Eleven roses?Woa!!!”\n“Aw, tu ka siarih Eleven cekci si. Ee, pangpar ih tican hi kei ka thei thei lo hokhaw. Eleven roses an pekawk titla cu ka thei dah lo hrimhrim. Ziang saw a san?”\n“Tuisun ni tiangah Eleven roses hi ka ngah hrih lo. 99 roses khal ka ngah cuang lo. Pangpar tom menmen cu ka ngah rero ko nan…”\n“Eleven roses cu ziang saw a duhsan?”\n“Himi ka sankhat nun sung, nangmah pakhat lawng ka lo duh (In this ‘1’ life, the only ‘1’ I love) tinak si”\n“Hiii……. Thungai maw?” Awite a lungawi tuk. “Himi Eleven Roses hi na hrangah a si” tiih Ko Aung ttongmi a von mangsuak sal.\nA pangpar tom cu hlimnak ih khat mithmai thawn a pom ih a hnarin a hnim, a rim a hnuuk ciamco. Ko Aung hin duhsan nei zetih a pekmi pangpar a si. Cule a iphone tharte cu a von lakih a hni. Tucun a rualnu Suite in seherh zetih a rak fialmi Gtalk online duhtawk a hman thei ve thlang ding a lungawi lawng si loin Kan Chinmi ih hman hluahhlo tuk hrihlomi Social network Facebook account khal nei thlang ding a si ruangah tuizan ih a lungawinak hi cu a rel ning thei dah lo dingmi thuanthu ah a tangta ding…


Cahram Archives - Page 102 of 108 - Chinland Today Media\nLaimi Le Dingfelnak: Ahlomi PiPu Rosunglawi Amos, 5:21-24; I John 2:29 Anthony Bawi Lian Thang Thuhmaihruai: Kan Baibal hi minung sawmli (40) hrawng in an ngan ih cumi sungah keimahvek khuate lothlopa pakhat a rak tel ve, amah cu Amos tiah an ko. Amos hi Bethlehem kiang Tekoe khua ih um a si ih a hnatuan cu tuukhal le hmuan […]\nby CT Media ·\tFebruary 3, 2012 ·\nDR. HRE KIO-IH CRITICAL ANALYSIS KA HMUH VE DAN\nDR. HRE KIO-IH CRITICAL ANALYSIS KA HMUH VE DAN Revd. B. Lallianthang Thuhmaihruai Lai ca siartu hmuahhmuah hnenah kum thar cibai! Pathian zangfahnak ruangah kan hruaitupawl in Bible version a phunphun kan lai ttawng rori ih in lehsak thei rero mipawl le fakselawknak kan tuahsakawk ttheu mipawl hi mifimpawl le miphun picangpawl cun ‘tthansonak bik a si’ an ti vekin, […]\nby CT Media ·\tFebruary 2, 2012 ·\nMinungih Sinak phun thum\nMinungih Sinak phun thum Jh. Thang Ce Lal Thuhmaisa: Minung sinak kan ti tikah, ziangtizawng sinak timi khi kan thupit ter duhmi asi ih, Pathian lam tahdan le milai lam tahdan a lingletzia langfiar ter duhnak bikah a si. Kan kawhdan hmin phunphun lam reltum lam si loin, kan pianthar hnuih kan sinak/dinhmun fiang tarlang duhnak a si.\nby CT Media ·\tFebruary 1, 2012 ·\nZarhpi Dairy 3\nZarhpi Dairy 3 Salai Mithli Ka ihkhun lu ih ka tar mi nazi cu 8:00 am awn hrih hram hlahseh timi zumnak thawn puan sung ihsin ka bih dekdo. Ka ruahban loin nazi 9:30 am a rak awn ziar zo. Ka puan sinmi cu ihkhun taw ah ka sirh ih dai bualnak lam pan cun ka tlan turto. Daibual sangka […]\nby CT Media ·\tJanuary 24, 2012 ·\nKa Pai’ Fapa (Part II)\nKa Pai’ Fapa (Part II) Mai Zilthli Lal Nei Thluai Tlawngkai hi mihrek cun “a nuam” an ti. Asina’n mihrek cun “a har” an ti. Ka thei velo. Tlawngkai hi a nuam maw a har ti’n ka hrangah thleidan ding ka thei cuang lemlo. Cazoh/cazir paihlo (ca duhlo) pawl cun tlawngkai hi “a har tuk” an ti. Cathiam/caduh pawl lala […]\nby CT Media ·\tJanuary 13, 2012 ·\nKumkhat Ah Nunau Pawl Thuphan 500 Rawlei Thu Ah Sim\nNangteh Ziangtin Na Ruat? Zum Ve Maw? Nunau pakhat in kumkhat ah vei 468 tal an thil eimi, an zu inn zat pawl phat in thuphan an sim theu tiin thuhla zingzoitu pawl cun an zir suak. Timex pawl ih tawlrelnak ih zingzoinak an tuahmi ahcun nunau tlangpiih an sim mi tiih an zir ngah mi cu pawl lakah keicu […]\nby CT Media ·\tJanuary 11, 2012 ·\nCalai Zirnak Hmaihruai\nCALAI ZIRNAK HMAIHRUAI (An Introduction to the Study of Literature) Klirlungz ih Calai Thlawhhma II Ngantu : Kianghrol Suahtu : PYJC Chin Synod Zohdiktu : Lal Pek Tluag le JC Kip Ling # Bezaina ngan/rel ding maw # Nunthulengna ngan/rel ding maw # Nunthuleng Tawina ngan/rel ding maw # Dramana ngan/rel ding maw # One-act Playna ngan/rel ding maw # […]\nby CT Media ·\tJanuary 10, 2012 ·\nLaimi Le Zirnak Rian\nLaimi le Zirhnak Rian –Deborah Zung Rem (ToungphilaBC) Hi cahram sungah thulai biaknak lamih thu le hla kan feh daan le ka hmuhtonmi pawl par ihisn ka thinlung sungih a suakmi pawl seherhnak thawn ka nganmi a si. Mi zovek parah tihrim le ziau duhnak pakhat te hman ka nei lo. Ka hmuh daan ka nganmi a si sawn, ti […]\nby CT Media ·\tJanuary 9, 2012 ·\nLeitlun Zalennak Thlengtertu Pa, Abraham Lincoln Nunthawn Thazang Laknak\nLeitlun Zalennak Thlengtertu Pa, Abraham Lincoln NunthawnThazaang Laknak Anthony Bawi Lian Thang A’ Thuanthu Tawi Abraham Lincoln cu a voi (16th) nak United States President le sal hmuahhmuah zalennak rak petu asi. Amah cu Thomas Lincoln le Nancy Hanks Lincoln teih fapa a rak siih,Hodgenville, Kentucky ah, February 12, 1809 kum ah a rak suk. Suahpi unu Sarah le naupa […]\nby CT Media ·\tJanuary 7, 2012 ·\n“Theology” Kan Ti Theumi Hi Tih Ding A Si Maw? By Salai Deirel Tuallawt Tumtahmi : Hi cahram in tumtahmi pakhat lawng a nei. Cui tumtahnak a neihmi cu Chinmi pawl Pathianthu zirnak (Theology lungput) le thiamnak lamah kan ruahnak a kauh sin theinak ding hrangah a si. Ahleice in, Bible tlawngta hnak in thuhla a phunphun ruangih Bible tlawng […]\nby CT Media ·\tJanuary 6, 2012 ·\n← Previous 1 … 100 101 102 103 104 … 108 Next →


CDF Cu Chin Person of The Year Ah Hriltling A Si – Meifar\nCDF Cu Chin Person of The Year Ah Hriltling A Si\nChin Youth Organization of North America (CYONA) in tuikum 2021 hrang Chin Person of the Year hrilnak an nei ih Chinland Defense Force (CDF) an hriltling. CYONA in “2021 kum ih kan thilton cu kumdang vek a si lo. Covid-19 damlonak siseh, kan ramsung buainak pawl ruangah Chin miphun hrangah kan har laitak caan a si.\nCuruangah CYONA in Chin Person of the Year a hrildan khal kum dang aiin a dang deuh in kan tuah. Hi harsat lai caan ah kan miphun hrangah pumpak in siseh, pawlkom hnaṭuannak in siseh, lamzin phunphun in thilṭha tuahtu tampi nan um, upatnak pek ding khal tampi nan um.\nMipi ruahnak pekmi le CYONA upa pawl ih tawlreknak in Person of the Year hriltu pawlkom in 2021 Chin Person of the Year cu Chinland Defense Force (CDF) hnenah kan pe. CDF cu kan Chin miphun luatnak ding hrangah ralṭha zetzet in miphun le ram kilvengtu an si, an nunnak tiang a petu an si.\nHlanlai kan pilepu miralṭha pawlin mirang British ralkap pawl an rak do vekin tui caan khalah CDF pawlin Kawl ralkap ṭha lo pawl an do ve. Kan Chin miphun in pupa ram kan neihsunmi kilven ding, kilvengtu ding kan si.\nCYONA in Chin ramsung hmunkip ih an dinmi CDF-Tonzang, ZFU, CNDF, CDF- Thantlang, CDF- Hakha, CDF – Zophei, CDF – Lautu, CDF – Zotung, CDF – Mara, CDF – Matupi, CDF – Mindat, CDF – Kanpetlet, CDF – Palehwa, CDF – KKG pawl hnenah upatnak kan pe. Kan miphun le kan ram nan kilvennak le nunnak nan pekmi parah CYONA in upatnak kan lo pe” tin an tarlang.\nChin Person of the Year Announcement: 2021 has been an unlikely year for many of us. From the Covid-19 pandemic to the political turmoil in our native land, Burma, we experienced unprecedented times. Likewise, choosing the CYONA Chin Person of the Year has been unlike previous years.\nOur committee had a difficult task as we realized that there are many individuals and organizations deserving of this recognition this year. The challenging events brought many individuals and organizations who stepped up to help their fellow brothers and sisters all over the world.\nAfter considering inputs from the public and local CYO chapters’ leaders, the committee picked CDF as 2021 Chin Person of the Year. We are reminded of the sacrifices of so many CDF members, many of whom have given the ultimate sacrifice by giving their lives for Chin people.


Tanky kholh tumtu Mizo unau 3 te cu vansiatthlak zetin thawsam in an thi | Falam Online Media\nAugust 27, 2021 Ni Hnem Sung\t0 Comments\nTuini, August 27 ah Mizoram, Kolasib, Diakkawn veng ih tikhawlnak tanky khawlh tumtu unauthumte cu vansiatthalk zetin thawsam in an nunnak a cem tiah theih a si ih runsuak dingin Tanky sung ih ṭum vetu kum upalam mipakhat khal a nunnak a cem ve tiah theih a si.\nMizoram hi Ṭhal lai ah tikhawlnak tanky khawlh tlangpi a si ṭheu ih Albert Vanlalhriata (kum 40), Andrew Vanlalhruaia (kum 40) le William Lalduhawma (Kum 35) tei` unau thum khal an tanky khawlh dingin a sung ih an lut cu suak saal nawn lo in caan rei zet an um.\nAn hnaṭuantu Vai pakhat lawngin Tanky ih an lut lai a hmu ih caan reizet tiang suak saal ti an nei nawn lo ruangah innteekte hnen ah a va sim hai.\nInnteekpabik Pu Siama cun venghnen pawl a sawm ih a fa le pawl runsuak dingin mikhat a vung ṭum nan a mah khal thaw sam in tanky sungah a talbuai ve cih.\nCutin, veng hnen dang thawn ṭangrual betin Tanky sungih nikhua theilo mi 4 cu an phorhsuak thei saal ih Siizung lam ah an tlanpi lohli nan Dr. pawl in an nunnak an runsuak thei nawn lo.\nVanduainak tongtu Albert Vanlalhriata (kum 40) le Andrew Vanlalhruaia (kum 40) hi phir an si ih innsang fanau thawn um an si. An nautabik William Lalduhawma (Kum 35) cu tlangval a si ih an unau 3 in cozah hnaṭuan (Tlawngsaya, Palik, Sericulture Extension Officer) an si.\nAlbert te unau 3 le an innhnenpa thih thu hi atufang mizoram ih thular pakhat a si ih an thih dan thu thawn pehpar in hmuh dan phunphun a suak.\nCumi ah Doctor ka si tiawatu Lalbiakkima cun “tuṭum vansiattongtu pawl ih thih dan hi India rampumhuap ah a thleng thei zet ih thiamsang pawl in zirzoinak an nei mi ih hmuhsuahmi ahcun Carbon dioxide ruangah thawsam in an thi ṭheumi a si tiah an sim. Mihring ih thamlonak a reimi Tidai tank ah organic material phunphun a suak.”\n“Cumi le boruak ih rak um cia mi Oxygen an cawkaw tikah Carbon dioxide an ti suak. Carbon dioxide cu oxygen ai in a rit ruangah tanky taw lamah an khawl aw. Cutikah Tanky sung ih luttu pawl cu Oxygen hiip ding tlasam in an talbuai a si” a ti.\nCuruangah Tanky kan khawlh ding cun a sungih tidai hlok dingin maw, bucket hmangin tidai phorhsuak hmasa seh la a ṭha. Cuhnu khal ah meifar (candel) vang sin in tanky sungih a alh fiah zet lawng ah a sung lut ding a him tinak a si. Curuangah Tanky kan thianfai ding tikah fimkhur zetin tuah zuam cio uh si tiah Lalbiakkima cun a ti.\n← Thantlang bomb puak ah mipakhat thi, 12 in hriam tuar\nRalhraang pawl ih borhbahtermi Ṭaal Baptist Church Pathain hnen ah Ap Saal →\nTi lian le Leivawr in Falam-Hakha ziinpi a phit – LIVE


Messi In Tulai Bawhlung Leitlun Ih Player Tha A Timi 5 A Rel – Times Of Chinland\nMessi In Tulai Bawhlung Leitlun Ih Player Tha A Timi 5 A Rel\nBarcelonca Captain Leo Messi cun tulai bawhlung leitlun ih player tha a timi pawl a rel ih mi 5 hmin a relsuak.Messi cun C.Ronaldo hmin a rel tel lo tikah simfiangnak a nei cih ih C.Ronaldo cu keimah thawn hmunkhat ih um kan si ruangah mi 5 lakih ka hril ve lonak san a si tiin a rel.\nMessi cun ,” Tulai bawhlung leitlun ah player tha zetzet tampi an suak zo in ka thei ih Mbappe ,Neymar ,Hazard ,Suarez le Aguero pawl cu player thazet an si tiin ka ruat.C.Ronaldo ka rel tel lonak san cu keimah thawn dinhmun bang aw ih ka ret ruangah a si.\nRam hrang Aguero kawh a si lo tikah Messi a lungawi lemlo ih hitin a tong”Aguero ih i sim theumi cu ‘Messi ih rualpi ka si ruangah ram hrang lehnak hmun co loin ka um ih thelhbawh ah toter theu ka si,a ti.A rel bangin si taktak sehla keimah sawn cu thelhbawh ah ka to dingih Aguero ka lut hmasa ter ringring sawn ding a si,’a ti.\nRam hrang a hlawhtlin thei lo thu ah “Argentina hrangah lasawng cawi ding cu ka duh tukih Argentina thawn World champion si ding khal ka duh zetmi a si.Nasa zetin ka zuam nan,ka hlawhtlin hrih lo ruangah pawi ka ti zet.Pathian in ziang a tuah timi cu a fiang zetih nikhat khat ahcun ka caan a thleng leh ko ding a si,” a ti.\nC.Ronaldo Ka Ngai – Leo Messi\nBawhlung Thuanthu Ih Mankhung Hleice BEST XI


Covid 19 boruak ruangah Laawngpi 5 Ṭhiat Bal Tum | Falam Online Media\nCovid 19 boruak ruangah Laawngpi 5 Ṭhiat Bal Tum\nOctober 4, 2020 October 4, 2020 admin\t0 Comments\nColhhahdamnak ih hman tlangpi mi Laawng tum 5 cu Covid 19 boruak ah totu um lo thawn hnaṭuan an cawlh tertum tikcu kim hlan ah ṭhiatbal dingin Turkey ram ih Laawng thlanmual ah pan pi a si zo.\nCompany dang vek thotho in Laawng thawn khualtlawng suakso Cruise industry khalin covid 19 ruangah tlaksiat lam an pan ve ih ramṭhen khat ih Laawng khualtlawng kham a si bet tikah tu kum thok lawngah Carnival Cruise Line company in $4.4 billion lenglo an sung zo.\nLawwng thlanmual cu Turkey ram, Izmir thawn peng 30 hrawng hlatnak Aliaga ah a um ih mipum 2,500 hrawng hnaṭuannak hmunpi a si. A tlangpin Laawng tum pakhat thiatbal dingah thla 6 hrawng an rei ṭheu.\nCovid 19 boruak hlan ahcu hih hmun cu thilri phur Laawng, khualtlawngnak pangai Laawng tvk ṭhiatnak hmun a si ih Laawng siat mi ihsin 700,000 tonnes steel phorhsuak a si ṭheu ih tu kum sung cu 1.1 million tonnes steel phorhsuak thei an tum.\n“Cruise ship industry hrang ahcu tlaksiatnak a si nan kan nih hrang ahcu hnaṭuan nei ah kan cang ih thilṭha pakhat a si.”\n“Tu ih ṭhiatbal dingmi Laawng cu US,UK le Italy ram lam ihsin ra mi an siih, tu ah, ṭhiatbal hna kan ṭuan thok zo” tiah Laawng thlanmual ih ṭuanvonei Onal in Reuters hnen ah sim ih “Laawng kan siat mi lak ih hman theih saal dingmi thilṭha pawl cu kiangkap hotel pawl in an ra lei ṭheu” a ti.\n← Mon ramkulh, NLD party campaign nakih Motor let ah Minung 8 hliamhma tuar\nUS presidential debate lai ah Thilmak Danglam thuthang a suak →\nUS : Utah ramcaar ih Thilmaksak hmuhsuah mi cun Mipi a ti Mangbang\nPuakkuai hnu nazi 30 rei hnu ah Nungdam in Tipithuanthum ah an sar\nPablo Escobar tupa in a Pu paisa thup mi $18 million hmu suak


Pacang 2 Cu Ralhrang Pawlin NLD Thantar An Hmuh Ruangah Meithal In Vei 30 An Kap – Meifar\nSagaing Division, Kyunhla le Ayeyarwaddy ramsung ah ralhrang pawlin khuasung mi pathum an that hnuah an khua khal an urkang thu tualsung mipi pawlin media hnenah an sim thei. November 20, 2021 ah ralhrang pawl cu Ohn Shit Kone khua sungah an va lut ih PDF pawl an hawl.\nU Aung Myint le Ko San Ni tei inn ah an va lut ih NLD thantar an hmuh ruangah an hruaisuak. An kut cu hridai in an tawnbet veve ih khawleng lamah an hruai ih an kap that hnuah an phum hngal. Tualsung mi pakhat in, “Kan khuami pahnih cu meithal in vei 30 an kap ih an that, lei an lai ih an phum cih.\nAn hmin cu U Aung Myint (kum 48) le Ko San Ni (kum 33) an si, innsang nei veve an si ih innhnen aw, hmuancar aw an si. An nupi fanau pawl mual an liamsan, an ruak khal hmunkhat ah an rak phumtlang. Khuasung mi pawlin an ruak cu kan va phorhsal ih ṭhaten sakhuadan vekin kan vuiliam” a ti.\nCuvek thotho in Ayeyarwaddy ramsung ih um Ko Htoo Naing khal ralhrang pawlin an that. Ralhrang 100 hrawng cu an khua sungah an va lut ih mipi kilhimtu pawl an hawl rero nan an hmu lo, cutin cet tuahtu Ko Htoo Naing cu PDF ih an rinhlel ruangah an kai ih an vuak, an hrem ciamco.\nAn khawleng ah an hruaisuak ih lilawn parah an vuak ciamco hnuah an kap that, a ruak cu tiva ah an hlon. Ko Htoo Naing ih ruak cu khuasung mipi pawlin an hawl rero nan tutiang an hmu thei hrih lo, Ko Htoo Naing in a nupi le a fale pahnih a thihsan. Hitin ralhrang pawlin khuasung mi pathum an that hnuah khuasung ih inn ṭhenkhat an urkang ih mipi cu hmundang ah an tlan thluh.\nKalaymyo Ih Ralhrang Sakhan Pakhat Cu PDF-Zoland Le CDF-KKG Pawlin An Kap


Mindat khawpi Sungah Mit-caw Pitar Cu A Fale An Tlan Thluh Ruangah Amah Ten Um – Vapual Auaw\nMindat khawpi Sungah Mit-caw Pitar Cu A Fale An Tlan Thluh Ruangah Amah Ten Um\nMay 23, 2021 vapual auaw Chin Thuthang 0\nRalkap in Mindat khawpi an uk ruangah mino cakvak le virhvat tha pawl cu khua an suahsan thluh ih hmunhim ah an tlan. Hrekkhat cu hramlak ih um an um ih hrekkhat cu phungki tlawngih um khal an um. Pitar pakhat cu a inn zuat tilva ruangah a fa tlun loin amah ten inn ah a um.\nAmah ten rawl a suang thei ih fangfai le pe suan ding a neih lai thu a rel. Meithal puak awn a theih ringring ruangah ihkhun ah a it ngam lo ih a hnuai zialah a him sawn ding tiin a it. A fale dinhmun a theihthiampi zetih in ra hruai uh tiah ka tilo,ka seherh zet hai,kei cu hitin ka um hrih ko ding tiah a ti.\npitar cun “Puak awn ka theih ringring ruangah a hnuai ah ka it. Vanthat ah ka vok ka rak zuar pekih cumi man in ka leimi fangfai mallai ka nei lai. Vok dang lei in vokinn ka tuahsak nan, tu ahcun ka vok pawl khal hmuansung ah an um nawn lo. Raltlan pawl cu cah ding ciamco ka nei lo. Khawsung ah ra in keimah in ra hruai ding khal a si thei lo ding. Cangthei sehla ka fapa in i ra ko sehla ka ti zet nan, anih khal nunnak cuh in tlan a si. In ko dingin a remcang hrih lo timi cu ka theihthiampi tuk.\n“Phungki tlawngah hrekkhat an um nan, kei cu ka vok , uico le ar pawl kilkhawitu ding an um lo, Curuangah phungki tlawng feh ding cu a rem hrih lo. Ka innhnen pawl cu zohman an um nawn lo ih an tlannak a rei zo. Tu ahcun ka lo thlun thei hrih lo ding, hahdam zetih ka um theinak dingah thla in camsak uhla keikhal thla ka cam ringring a si,” a ti.\nPitar mitcaw cu tuitum cu mi 2 in a umnak inn ah an va veh ih neta ah a tulsammi thil le eiin peh in an fehsal ding cu pitar an sim. Pitar cu raltlan hrekkhat umnak phungki tlawngah um ve dingin an sawn nan, inn ih um a hril hrih sawn a si.\nRalkap In Christian Biakinn An Siatsuah Hnuah Pastor Le Rualban Lo An Kai\nRalkap Bawi Cun Thantlang Mino Pawl Hnenah Kahawk Kan Duh Lo Tiah A Dil